text:
- curom
- »
- news & video
- »
- CHATA ta inisiá i aña nobo ku su miembronan.
CHATA ta inisiá i aña nobo ku su miembronan.
CHATA a tene su promé evento pa habri e añanobo den kompania di su miembro-i kolaboradornan. E evento a tuma lugána un di e hotèlnan mas resien den e industria,kual ta Dreams Curaçao Resort, Spa & Casino. Aki invitadonan a keda risibí na entrada pa akobratnan skupidó di kandela mientras nan ta aserká e evento bistí segun tema, algu blanku. Durante e evento, e presidenteiCEO di CHATA,Sr. Miles Mercera, a habrie anochi yamando bon biní ku un diskurso i presentashon kaminda el a pone enfasis riba e desaroyonan den sektor di turismo i hospitalidat.
El a kontinuá na introdusí CHATA su lema pa e aña akí: ‘Turismo 2020: invertiendo den nos hendenan’, splikando ku e enfasis pa e aña akí lo ta riba servisio.“Nos meta ta pa kontinuamente traha riba mehoransa di establesementunan den hospitalidat i turismol i e servisio duná na nos turista i lokalnan.Pa medio di invershon den nos mes hendenan, nos ta krea un eksperensia mas plasentero pa turista i alabes kontribuí na nos komunidat lokal. Nos ta konstruí varios kamber di hotèl i trese mas aerolinea, pero finalmente loke ta mas importante pa nos destinashon no ta nos aeropuerto kompletamente renobá o un hotèl nobo, pero ta i lo keda nos hendenan. Nos hendenan ta representá nos isla I pa e motibu aki ora un hende menshoná Kòrsou, nos ke panan asosiá esaki imediatemente ku e bon servisio ku nan a risibí durante nan bishita.”,Sr.Mercera ta kompartí.
Un di e diferente maneranan ku CHATA ta sigui pone enfasis riba servisio i nos hendenan ta ku su proyekto mas resien ‘Kla Pa Turismo’ ku ta enfoká riba invershon den nos hendenan lokal pa medio di treining pa asina nan ta bon prepará i tin tambe un mentalidat enfoká riba servisio.Den kuadro di esaki, CHATA a lansa un video di servisio ku ta ilustrá e difrerente servisionan ofresé riba nos isla. E video ta ilustrá e importansia di duna bon servisio na tantu nos propio hendenan komo nos turistanan, enkurashando nan pa bolbe bishitá nos isla i tambe e establesementunan.E anochi a kontinuá ku un sorpresa,kaminda Coral Restoration Foundation Curacao i tambe Sea Turtle Conservation Curaçao, a risibi un donashon generoso di ANG.6000 kada unu ku a keda rekoudá durante e Curaçao Dive Festival 2019, organisá pa Dive Curaçao den kolaborashon ku CHATA.
Kontinuando den un esfera generoso, a anunsia un rekonosementu di CHATA pa ‘Empleado di Aña’, kende ta Sra. Indeliënne Reenis di Dreams Curaçao Resort, Spa & Casino i tambe ‘Supervisor di Aña’ kende ta Sra. Iris Faneyt di Avila Beach Hotel. E ganadornan a risibí un rekonosementu di CHATA i tambe un pasashi ida i buelta patrosiná pa Avianca.Sr. Alexis Jake di Renaissance Curaçao Resort & Casino tambe a risibí un rekonosementu komo ‘Embahador di Kòrsou’, pa su esfuersonan i a keda opsekiá ku un pasashi ida i buelta, patrosiná pa Avianca i estadia na Papagayo Beach Hotel.
Despues di e presentashon i diskursonan, e invitadonan, bou di kua e Presidente di Direktivadi CHATA, Sr. Hans Slierinos Minister di Desaroyo Ekonomiko, Sra. Giselle Mc William, a kontinua disfrutando ku otro di e evento ku entretenimiento di DJ Ryan, Juni Juliet i tambe un presentashon speshal di nos Rei di Tumba,Ray Lauffer.
Kuminda i bebida na e evento tabata na enkargo di Dreams Curaçao Resort, Spa & Casino i e anochi eksitoso a keda klousura ku un tremendo presentashon di vürwerk.Un danki ta bai na tur patrosinadó di e evento: Dreams Curaçao Resort, Spa & Casino,Licores Maduro,Polar, Dewar’s,Avianca, Papagayo Curaçao, InspiraciónCuraçao,Plantage Mendez Nevez i tambe 3D Curaçao Professional Fireworks Display.


c: text/html

text:
Xu Sheng firme den top 5
Pa supermerkadonan chikí ta difisil pa por tin e produktonan barata konstantemente den stòk. Si riba e dianan ku ta nota e prèisnan, ta e produktonan karu so ta presente, esakinan lo wòrdu notá den e komparashon di prèis. Xu Sheng sa di logra mantené e prèis di e produktonan básiko konstantemente bou di e promedio di tur e supermerkadonan.
Warehouse ta keda indiskutibel e supermerkado mas barata aki na Boneiru. Wing Cheung ya pa basta luna ta okupá e di dos lugá. Karibe Nobo ta menasando pa konkistá e di dos lugá. Den luna di yuni na Karibe Nobo, karni y e produktonan ku remplasá karni, tabata mas barata. Den e kategoria aki Wing Cheung a sali nr dos.
Riba e website di Unkobon.org e konsumidónan tin un bista di tur e prèisnan y tambe informashon di e supermerkadonan ku ta partisipá. E ‘spreadsheet’ ku informashon general ta kontené e detayenan di e preisnan inkluí den e kalkulashon. Hasiendo esaki e konsumidó por mira na kua supermerkado e produkto di e makutu básiko ta mas kombiniente.
Ku e proyekto di komparashon di prèis aki, Unkobon y Fundashon Tienda pa Konsumidó kier konsientisá e konsumidó aki na Boneiru kon presupuestá y gasta menos pa produktonan básiko. Den e proyekto aki Unkobon y FTpKB ta traha huntu ku EZK, RCN y Sage BV.

robotstxt: allowed

filter: keep


text:
Orador: Jos Rozenburg
Archivo Nashonal ta presentá un charla titulá ˈE víktimanan di guera Antianoˈ (De Antilliaanse oorslogslachtoffers) djasabra 11 di yüli próksimo. Orador invitá ta drs. Jos Rozenburg. Esaki ta e di seis i último charla den e siklo di charla den kuadro di e eksposishon Guera na Kòrsou?!
E charla ta konsistí di dos parti. Despues di e introdukshon di e promé segmento ta pasa un grabashon kòrtiku den kua por tuma nota di un kompilashon di imágennan ku a graba durante di Segundo Guera Mundial. E imágennan aki ta forma parti di e Archivo Nashonal di Historia Militar i posiblemente nunka a presentá nan na Kòrsou anteriormente.
Den e di dos segmento ta duna atenshon na historianan personal di e víktimanan di guera Antiano. Nan historia ta ilustrá kuantu sakrifisio personal nan a hasi na diferente parti di mundu. E historianan aki ta duna un kara na e nòmbernan ku ta aparesé riba e plachi di nòmber nobo ku próksimamente ta desvelá na e monumento di víktimanan di guera na Waaigat.
Jos Rozenburg (1960) ta ofisir di Marina Real. Entre 2005 i 2008 e tabata stashoná na Kòrsou. Na aña 2006 el a kuminsá ku un investigashon tokante e víktimanan di guera Antiano. El a publiká e resultadonan despues di 8 aña di investigashon na Kòrsou, Aruba, Merka. Esakinan el a publiká den e buki ˈDe Antillen in de Tweede Wereldoorlogˈ. Den e buki aki e ta presentá 37 nòmber nobo di víktimanan di guera Antiano ku Gobièrnu di Kòrsou a aprobá.
E charla ˈDe Antilliaanse oorlogsslachtoffersˈ ta na hulandes i ta kuminsá 19:30. Mester registrá adelantá. Esaki por durante ora di ofisina di Archivo Nashonal na number di telefòn 4614866.
Archivo Nashonal Kòrsou
Scharlooweg 77- 79
Curaçao
Idioma di e charla ta Hulandes.
Entrada: grátis


text:
Francis Sling ta kontinua e historia tras di e obra di‘ 3 o ‘clock romance’
Den transkurso di fin di aña pasá nos tur por a apresiá kon e artista lokal, Francis Sling a tranformá un muraya den Skalo den un asombroso obra di arte.Francis Sling a duna e obra aki e nòmber di ‘3 o clock romance’.‘3 o’clock romance’ ta karga un mensahe hopi mas profundo i pa e motibu aki Francis a opta pa no laga e obra keda na djis un mural impaktante.
Hopi di nos, pasando den kayanan di Skalo, a para un ratu i apresia e obra ‘3’ o’clock Romance riba e muraya na Skalo kaminda antes tabata D.A.R.E. Pa hopi di nos e pintura ta simplemente un obra bunita. Sinembargo pa Francis Sling ‘3 o’clock romance’ ta representá un ekspreshon di dolor, un orashon na altisimo i alabes un mensahe na e pueblo di Kòrsou. Arte ta un forma impreshonante pa komuniká i pone hende pensa mas aleu riba temanan simpel di tur dia.
Netamente pa por komparti e mensahe aki Francis a sòru di kapturá e trajektoria mientras e tabata pinta ‘3 o’clock romance’. Resientemente Francis a kombiná e imagennan aki i a krea un klìp musikal basá riba ‘3 o clock romance’. Den e siman tras di lomba e klìp a keda publiká riba Francis su rednan sosial. E poësia rítmiko aki ta karga e nòmber di ‘Pajarita’. Den dje Francis ta presentá parti di su pensamentu tras di ‘3 o’clock romance’.’Pajarita’ ta konta e historia di 2 para ku kasualmente a topa otro un atardi 3or riba un taki. Durante e enkuentro aki nan a disfruta asina tantu di otro su kompania ku su siguiente dia, sin niun palabrashon, nan kada un a bolbe na e taki 3or di atardi sperando di bolbe topa. Meskos a sosode atrobe su siguiente dia, i e dia despues di esei i un biaha mas su dia siguiente. Importante den e relashon entre e dos paranan aki tabata ku nan no a hasi niun promesa na otro ni a palabrá un sierto malchi spesifiko pa nan relashon. Paso si esei lo tabata e kaso kisas un dado momento nan lo a sigui bin topa riba e taki simplemente pa kumpli ku nan promesa na otro i no paso nan tabata ke ta huntu enrealidat. Esaki hopi bia ta rason di hopi traishon i mentira den relashonnan; promesanan grandi hasí na otro kual a lo largo ta perde sentido i no ta karga e mesun nifikashon mas. ‘Pajarita’ ta pone enfasis riba amor inkondishonal. Un nivel di stimashon kaminda bo ta asina liber pa bisa i hasi tur loke bo ta sinti, sin kore e risiko ku paso bo a hasi e loke bo kurason ta desea e persona no ta sigui stimabo (meskos) mas. E klìp di ‘Pajarita’ ta aksesibel riba Francis su kanal di Youtube, riba Spotify i tambe por wòrdu pidí na tur emisoranan lokal.
Dianan 10 i 11 di Ougùstus próksimo Francis lo tene un eksposishan públiko basá riba ‘3 o’clock romance’. E ‘3 o’clock Art Expo’ lo tuma lugá na Skalo (van Raderstraat 13) for di 18:30 te ku 21:30 pm. Un i tur ta bon biní pa pasa i apresia e obranan ku Francis lo tin durante e eksposishon aki. Mas ku klaro ku bishitantenan lo tin e posibilidat pa kumpra tambe di e obranan ku lo keda eksponé den ‘3 o ‘clock Art Expo’.


text:
For di 1 di aprel 2017 e usuario no tin mester di akudí na Servisio di Atmishon Kòrsou pa risibí e voucher pa hasi pago di deposito.
Na momentu ku e usuario risibí un kontesta positivo riba su petishon pa un promé pèrmit, e mester paga un deposito. E montante di e deposito ta keda stipulá pa Minister di Hustisia. E deposito mester keda pagá na ofisina di Impuesto.
E usuario mes mester download e formulario i yena esaki pa por hasi e pago na ofisina di Impuesto.
E montante ku mester paga ta dependé di e nashonalidat di e usuario.
Pa yunan bou di 10 aña mester paga 50% di e montante stipulá.
Klek riba Modelformulier 920 Waarborgsom pa por haña e formulario pa e pago di deposito.


text:
Oranjestad-Bispo di Aña 2015 nos pais a ser sacudi ora cu e noticia tristo a drenta cu un gran baluarte y ex-politico Arubano, Efrain de Kort a bay laga e mundo aki. Den trayectoria di su bida Efrain a ocupa un gran cantidad di funcion den nos comunidad, entre otro como Ministro di Finanzas di Antiyas, Diputado di Finanzas di Aruba, Miembro di Parlamento di Antiyas, Miembro di Eilandsraad di Aruba, Hefe di AVD, Presidente Comisario di Centrale Bank Aruba, Presidente Comisario di Compania di Utilidad y Fundador di Banco di Desaroyo di Aruba. Sin duda cu tur e funcionnan desplega a haci cu Efrain a haya su reconocimento bon mereci caminda el a ser condecora como Ridder in de Orde van de Nederlandse Leeuw door di Su Mahestad La Reina.
Efrain de Kort tabata un di e fundadornan di partido MEP na 1971. Na 1973 el a keda postula como Ministro di Finanzas di Antiyas pa MEP. Durante su temporada como Ministro di Finanzas, el a causa un revolucion financiero den Antiyas. Observadornan politico a consider’e como e mihor Ministro di Finanzas cu Antiyas a yega di conoce. E motibonan pa tal consideracion ta lo siguiente:
1. Efrain tabata e autor di Loonbelasting. Un ley cu a produci miyones y miyones di florin cu tabata na interes di tur e islanan. El a risca presenta e ley aki y te cu awe esaki ta un realidad.
2. Na 1973, gobiernonan insular tabata encontra problemanan financiero serio. Efrain a cuminsa studia e problema aki y pronto el a bin cu e solucion. El a aumenta impuesto riba Lago y Shell di tal manera cu Gobierno Insular di Aruba tabata ricibi 28 miyon florin mas cu antes pa aña. Cu e placa aki Gobierno Insular por a financia tur e proyectonan na beneficio di comunidad.
3. Efrain a auspicia y pone fondonan substancial p’asina Aruba por a haya su propio Scol pa Polis y tambe Rechtshogeschool.
Como diputado Efrain tabata encarga cu asuntonan financiero, desaroyo economico, TAV y cuido social. El a haci un trabao valioso y tabata e prome diputado cu tabata entrega e presupuesto di Aruba na tempo of prome cu e tempo stipula. El a percura pa garantiza Aruba un stabilidad financiero y alavez un progreso economico pa e pueblo.
Schouder cu schouder cu Betico Croes, Efrain a forma parti di diferente comision, cualnan a bishita paisnan manera Venezuela, Colombia, Costa Rica, Panama, Socialista Internacional na Inglatera pa hiba e mensahe di e pueblo di Aruba, esta e deseo pa ser liber. Sin duda cu e contribucion di Efrain na e logro di nos Status Aparte tabata inmensamente grandi.
Alavez Efrain tabata forma parti e Comision Financiero 2001-2005 cu mester a inventarisa y cuantifica pa Gabinete Oduber e estado financiero den cual nos pais a ser laga aden na 2001.
Partido MEP ta gradici Efrain de Kort pa tur loke el a haci pa nos pais y pa partido MEP y ta spera cu e lo tin un bunita lugar den Reino Celestial. Cu Efrain sosega na paz den brasa di Señor.


text:
KRALENDIJK – Diputado Elvis Tjin Asjoe tabata invitado den e programa radial di Radio Live 99.9 FM yamá ‘Brunch99’, i a papia riba diferente tópiko di aktualidat. “Mi ta hopi kontentu ku e inisiativa ta sali di trahadónan di BOPEC ku ta buskando solushon. Tin sosten di Hulanda pa yuda den e asuntu di ‘BOPEC’. Tin ‘bestuursakoord’ i tin 11 punto di prioridat aden, pues ta diferente kos ta den desaroyo. Hopi kos ta bai atendé pa haña mas sèn den kaha di gobièrnu. Nos tin atenshon pa nos mes hendenan ta den e funshon ku awor ta okupá pa otronan. Nada kontra e estranhero, sinembargo e Boneriano tin e promé opshon. Otro kos ta ku tin hopi sèn riba kaya i mester atendé esaki, ”diputado Tjin Asjoe a menshoná.
“Tokante e asuntu di un karta di trahadónan di Bonaire Laboratorium (BonLab). E asuntu di amigu i kompinchi no ta kuadra. Ora ta trata asuntu nan di hende, kisas sospecho di a kometé algu inkorekto, mester hasié ku koutela. Awe ta Yonchi mayan por ta un otro famia i mester bai trankil. Ta hasiendo un investigashon pa eliminá BHM. Nos no a kore ku Ben, ta e mes a bai. Mi ta un mandatario ku eskrupulo, kontrali na loke nan ta menshoná. Hopi kos ta andando. Ami i Ben ta amigu i mi ta bai top’é na su kas pa papia sin ningun problema. No a nombra e hendenan pasobra e kos tabata den proseso. No pasobra Ben a bisa un persona ta bon, ta nombr’é. Tur kos ta bai paso pa paso. Na ‘BIA’ nos ta atendiendo un ke otro, i a papia di e produkto lokal ku mester keda. E kos mester keda lokal i no manera otro islanan. ‘Blue destinashon’ tin ku keda na aeropuerto. E turista ta bin Boneiru pasobra Boneiru ta diferente, sino e ta bai un otro lugá, ”diputado a menshoná tokante aeropuerto.
Nos komo MPB i UPB ta den bon harmonia i ta den kombersashon pa kosnan kana bon huntu ku Hulanda. Nos tin bon relashon ku Hulanda pa un mihó Boneiru. Boneiru a haña 9 mion pa atendé ku kamindanan i poko poko ta hasiendo trabounan pa drecha diferente kaminda, ta entre otro loke diputado Tjin Asjoe a menshoná awe mainta na Radio Live99.9 FM.
Pa bolbe skucha e programa, klik aki:


text:
Oranjestad-Diamars Parlamento a trata e Beloodsingverordening y mester bisa cu e tabata un reunion hopi positivo, e la bay den un hopi bon ambiente y unamimente a aproba e proyecto di ley aki.
Minister Otmar Oduber tabata hopi contento cu e desaroyo di e reunion publico y na final el a indica cu e ley a wordo acepta unanimemente mescos cu ta un amienda presenta pa fraccion di AVP. El a indica cu e amienda aki ta fortalece e ley ainda mas y a conta cu su sosten, mescos cu e resto di fraccionnan den Parlamento.
E ley cu a wordo trata ta uno cu no a wordo regla for di tempo cu Aruba a haya su Status Aparte manera por ehempel cierto reglanan cu mester tin pa loke ta trata barconan cu ta drenta y e parti di loods cu mester acompaña esaki.
E mandatario a comenta cu den corte te cu poco tempo pasa ainda tabatin un caso pa loke ta un daño cu tabatin riba un barco na momento cu e la drenta nos wafnan. Casonan asina por tin consecuencia di miyonnan pa nos isla, pero awor a traves di e ley aproba dor di Parlamento ta duna proteccion na Pais Aruba y tambe ta duna proteccion na esnan cu ta traha den e loods. Ta solamente ora constata cu tabatin mala fe of cu ta pa malo algo a wordo haci of nalatigheid lo por culpa of pone responsabilidad cerca esnan cu ta traha den loods.
Minister Otmar Oduber a indica cu e ta sumamente satisfecho cu e trabou cu a wordo haci pa Directie Scheepvaart mirando cu leynan sumamente importante a wordo pasa, leynan cu pa añanan largo a keda den lachi manera ta e caso di e Beloodsingverordening cu pa 27 aña no a pasa den Parlamento manera cu mester ta. Awor a pasa e ley aki cu ta trece trankilidad y proteccion pa nos pais.
Bolbiendo riba e tratamento, Minister Oduber a expresa cu Parlamento tabatin preguntanan sumamente al caso, sugerencianan pa cambionan cu tambe tabata sumamente importante. “Mi ta kere cu tur cu tur nos tin un producto di ley tremendo poni riba mesa cu ta na ventaha di loke ta trata e parti maritimo y e reglamentacion cu mester tin den nos awanan teritorial”.
Parlamento a aproba unanimemente e Beloodsingverordening Minister Oduber sumamente satisfecho cu e desaroyo di e reunionPosted: April 16, 2014 in Johnny Habibe
Oranjestad-Diamars Parlamento a trata e Beloodsingverordening y mester bisa cu e tabata un reunion hopi positivo, e la bay den un hopi bon ambiente y unamimente a aproba e proyecto di ley aki.


text:
Nos ministro encarga cu finanzas a trece e debate di semper back den actualidad. El a mustra den su analisis reciente kico ta e elementonan di e debe astronomico di Aruba, y ken y kico ta responsable pa esaki. Den esey el a duna tambe detayenan di e ayudo Hulandes, pa cual grupo o sector esaki a bay. No tin motibo pa critica tocante e cifranan presenta.
E unico sentimento menos positivo cu cual un observador di esaki ta keda ta cu tur esey ta bon pa recorda esnan cu consciente o inconscientemente ta conta un storia diferente, cu ta asina nos a yega na e practicamente 6.000 miyon florin di debe. Y esey pa colmo no ta inclui e gastonan di e proyectonan PPP, cu ta pone un peso adicional riba gobierno. E tempo aya cu a haci e debenan aki, tabatin yen di âsmart guysâ cu tabata conta, na fabor di gobierno, cu e debenan aki no ta conta como âdebe publicoâ y por lo tanto no ta aparece riba balance sheet di gobierno. Na 2013 durante bishita di IMF e delegacion a mustra nan preocupacion grandi pa e asunto aki, pasobra mientras e debe ta scondi den un proyecto cu oficialmente no ta âdebe publicoâ, e ta un compromiso financiero di cual gobierno no por scapa. Pero gobierno di e tempo ey a dal bay, manera semper tur nos gobiernonan ta haci, y banda di un suma di mas di 250 miyon na interes, sin paga nada riba e prestamonan mes, awor nos tin tambe un suma cu casi ta yega 100 miyon florin pa aña na pago riba proyecto PPP. Atrobe e âsmart guysânan ta bisa: âSi, pero pa e placa ey bo a haya algo back, toch? Bo a haya un waf, un autopista, un hospital nobo…â Esey ta berdad, aunke pa casualidad net den e dianan aki nos por ta testigo di e calidad dudoso di e obranan aki.
Esey ta parce algo inevitable, pasobra e enfasis semper ta riba cuida e asunto di esnan cu mester haya finderâs fee o otro forma di kickback, y control di calidad semper ta bin na ultimo lugar.
Pero ademas, loke nan no ta bisa ta cu e bochorno iresponsable cu placa di Aruba na e momento ey a sucede caba. E actual mandatario tin tur su razon ora e ta mustra riba e deficitnan gigantesco cu tabatin durante e promer gabinete di corte democristian, cu a haci cu no tabatin otro manera tampoco pa financia e cosnan aki. Y si no tabata pasobra â atrobe â intervencion Hulandes a pone un paro na endeuda Aruba mas ainda di e manera aki, lo nos ta pagando pa un cantidad mas di proyecto cu lo a surgi di e âmentenan creativoâ di e epoca ey.
E resto di e historia nos tur conoce, a bin Covid-19 y gobierno di turno mester a haci loke mester a haci. Y desde awe, ta dilanti so nos mester mira. Asina ta, ban concentra riba esey. Y ta aki ta unda cu e diferencianan di opinion ta cuminza bin. Realmente e situacion ta bastante simple: bo tin un debe publico asina grandi cu bo mester busca manera pa mas pronto posible bay back na tera firme bao di bo pia. Si no, un siguiente catastrofe por bishita nos na cualkier momento y anto…? Nos tur ta di acuerdo cu e ponencia aki? Ora nos scucha o lesa kico ta publica, aparentemente nos tur ta di acuerdo. Pero ora yega e momento pa actua consecuentemente, e diferencianan ta cuminza bin. Y pakico?
Pasobra tuma medida semper ta implica perhudica âsomebodyâ. Ta imposible pa goberna, tuma medida cu ta necesario y no mishi cu ningun interes. Y ta net esey na varios momento ta trece duda den loke gobierno ta haciendo. Pakico por ehemplo a tuma como punto di lanza den e controversia cu Hulanda e interesnan financiero di e empleado publico, mientras cu no a haci tanto pa esnan cu berdaderamente ta sufriendo e consecuencianan di e crisis cu a pasa y esun cu tâey ainda? A reserva placa pa aumenta bijstand? A logra duna e pensonadonan un 3% di aumento riba nan AOV, alegando e avance cu tabatin den recuperacion di e fondonan di SVb. Esey por wel di ta, aunke nos ta haya straño si cu te awe ainda SVb ta registrando como 1200 empleo menos cu na september 2019. Pues nos mester kere cu menos hende na 2022 ta entrega mas placa na SVb? Na su debido tiempo nos lo haya sa ta con e asunto ey ta. Pasobra asina leu cu nos sa, no a cambia nada den e proyeccionnan financiero pa e proximo añanan, cu ta mustra cu un dado momento, na 2024, nos ta obliga atrobe di contempla e siguiente paso den salvaguardia AOV, cu medida…
Kico realmente ta e insatisfaccion cu nos ta sinti den e dianan aki? Esey ta cu nos ta encanta discuti pasado, sigur di pasado recien di politica na Aruba. Nos ta bon equipa pa esey y no ta sconde pa ningun debate. Sin embargo, ki dia nos ta cuminza papia den tur seriedad di futuro di e pais aki? Nos ta keda opera den e forma actual, unda âpida pa pidaâ nos mag haya sa kico gobierno ta proyecta? Aki poco dia nos ta bay haya henter un bataya atrobe cu Hulanda, kitando atencion di loke realmente nos mester discuti?


text:
PALM BEACH, ARUBA – 17 di maart 2022 – Dia nacional di Himno y Bandera ta un dia cu ta wordo celebra rond di Aruba cu hopi orguyo y patriotismo y ta pa es motibo, e compleho di Aruba Marriott a celebra e dia significante aki den un manera sumamente special cu su asociadonan.
Trahadornan di e compleho di Aruba Marriott a uni den cafetaria dia 17 di maart pa conmemora e dia patriotico di Himno y Bandera, unda cu e departamento di recursonan humano a organisa un lunch special cu opcion di cumindanan local, sirbi pa miembronan di e team ehecutivo como tambe diferente lidernan. Alaves, tur asociado a participa pa gana diferente premionan di rifa y por a saca un potret na e bunita photobooth pa honra e dia.
Iniciativanan pa promove cultura di Aruba ta parti di Aruba Marriott su esfuersonan pa ta un ehempel di bondad den nos comunidad. E ta parti di Marriott International su balornan fundamental, cual ta inclui e balor di ‘We Serve Our World’ cu ta representa e importancia di hasi un impacto positivo tur caminda cu Marriott ta estableci rond di mundo.
Pa es nan cu ta desea di forma parti di e famia di Aruba Marriott, por bishita careers.marriott.com pa aplica pa e posicion nan disponibel.


text: Dialuna mainta a drenta informe di cu tin un adicto ambulante drumi abao dilanti Botica Oduber, mesora a dirigi un patruya na e sitio. Na yegada di e patruya a bin topa cu Mexzy drumi eynan hunto cu su pertenencianan. Polis a papia cun’e pa e bandona e sitio ya cu su presencia eynan no ta nada agradabel pa e clientenan cu ta bini haci compras. Despues di a ricibi un un poco coffee y un sandwich cu pastechi for di e empleadanan di e botica ela piki su cosnan y tuma rumbo pa consultorio di su dokter ya cu su salud no ta mucho bon.


text:
ORANJESTAD – Durante su rueda di prensa di diamarsultimo unda cu e mandatario a anuncia otro reduccion di e aumento di awa y coriente, na mes momento e titular di energia a expresa di lo ta proximamente reuniendo cu Gobierno Mericano riba tereno di Energia pero muy enespecial cu OFAC, Office of Foreign Assets Control, pa Aruba por haya e licencia pa por cumpra HFO for di Venezuela pa un periodo di 2 aña y mey te ora cu e proyecto di EAGLE LNG ta cla pa por cuminsasuministra gas natural na WEB.
E meta di e peticion aki ta pa mientras tanto cu tin tanto incertidumbre riba loke ta e prijs di crudo pa motibo di diverso factornan, pa toch por cumpra HFO for di Venezuela na un tarifa preferencial cu lo ser transmitiden un reduccion substancial di tarifa di awa y corientepa nos pueblo.
Tin islanan den Caribe ta cumprando HFO di origenVenezolano hopi mas barata cu locual ta paga awo. Pueslo haci e peticion aki den interes di e pueblo di Aruba, di Aruba su economia, y den interes pa baha prijs di awa y coriente, pa permiti pa cumpra HFO di origenVenezolano y asina baha prijs di awa y coriente.
Minister Croes a conclui expresando cu e tin speransa cu esfuersonan den e tereno aki ta bay contribui na e totalidad, pa yuda yega na e momento pa baha prjis di awa y coriente pa henter comunidad di Aruba.


text:
ORANJESTAD: E di dos diamars di luna di september segunnos Staatsregeling ta prescribi nos tabatin un reunion solemneden e organo mas importante di nos pais, unda cu nos a celebra y inaugura e aña Parlamentario nobo 2022 – 2023. Na e ocasion aki tur Minister, Parlamentarionan, invitadonan di nos Hoge Colleges van Staat y diferente departamentonanvital di Aruba tabata presente. Tambe a conta cu presencia diex gobernadornan sr. Koolman y sr. Refunjol y sr. MarlonWerleman ex presidente di Parlamento. Durante e ceremoniadi apertura Gobernador di Aruba, sr. Alfono Boekhoudt a hibasu discurso inaugural elocuente unda cu a accentua e manehodi Gobierno pa aña 2023
Concluyendo Minister Endy Croes ta desea Parlamento di Aruba hopi exito, sabiduria y inteligencia pa cu e añaParlamentario nobo.


text:
UN GABINETE KU 2 MINISTER/POLIS TA SKOHE PA KONFRONTASHON KU POLIS
UN GABINETE KU 2 MINISTER/POLIS TA SKOHE PA KONFRONTASHON KU POLIS
1 di nan por sikiera konsehá Minister di hustisia
Trabou pa Kòrsou TPK a tuma nota di e desaroyonan entre sindikato di polis NAPB i minister di hustisia. Den un pais demokrátiko, ta parti di e sistema ku na algun okashon por sosodé ku tenshonnan ta lanta entre sindikato i gobièrnu.
Pero un buelta inesesario a presentá ora ku minister di hustisia ta skohe pa manda un òrdu di “no work no pay”. Di e forma aki minister di hustisia mes a skohe pa eskalá e situashon. Debí ku e polisnan no tabata den un wèlga, pero mas bien den un reunion bou di ora di trabou. Pues servisio na komunidat a kontinuá.
Esaki ta demonstrá e falta di liderazgo, falta di eksperensia i falta di sa kon atendé ku sindikato di parti di e minister. E minister a skohe pa mustra poder i konfrontashon.
Ta esaki ta pasa ora ku e gabinete NÒ tabatin hende pa pone pa minister di hustisia i a kometé e mes eror ku e gobièrnu anterior. A skohe un hurista ku no tabata riba lista pa bira minister.
Esun ku no a kana den pueblo buska voto, nunka lo komprondë doló di e pueblo.
Kiko ta kosta minister di hustisia pa hasi akto di presensia serka e polisnan votadó ku tambe ta forma parti di pueblo? E minister a bisa den media ku ta na mesa ta sinta i regla kos, awèl minister, pone bo palabranan den akshon hasi akto di presensia serka e polisnan. Ta polis nan ta, no ta kriminal nan ta.
TPK ta konsehá e minister di hustisia pa aktua na un manera orgániko, sinta na mesa, forma un komishon ku ta konsistí di gobièrnu i sindikato pa atendé e asuntunan personal i sobrá asuntunan di polis. Paso ora minister kaba di hunga tçf, ta e ta keda esun responsabel pa atendé e problemanan aki pa 3 aña mas. E no ta skap’e.


text: Diahuebs atardi deurwaarder a solicita presencia di polis na Residencia Bushiri pa asina pone un habitante desaloha un di e casnan di FCCA, mesora a dirigi un patriya na e sitio. Na yegada di e patruya nan a bin compronde cu e deurwaarder tin un ordo di desalohamiento cual e huurder mester cumpli cun’e debi na falta di incumplimiento manera e reglanan stipula den e contrato. E promer intento pa e habitante desaloha no a duna resultado pa cual a rekeri forza di justicia aki ta unda e habitante cu a tribi di menasa e agentenan policial no a keda bada otro cu detene y saca su pertenencianan afo y a cambia slot di e porta.


text:
Willemstad – E gobièrnu nobo di Kòrsou ta pará dilanti di basta reto pa loke ta trata e presupuesto (multi-anual). Esaki e Kolegio di supervishon finansiero Kòrsou i Sint Maarten (Cft) a indiká den kòmbersashonnan ku entre otro e Minister di Finansa. Kòrsou mester traha i ehekuá un plan esaki…
Siman pasá Tourism Corporation Bonaire (TCB) i entidat publiko tabata na Miami, Florida ku un agènda yen di diferente reunión nan relatá na e sektor krusero. Durante e biahe e tim tambe a plania un reunion na e ofisina prinisipal di Diamond Public Relations (DPR) pa reuní tokante nan esfuersonan…
Autoriteit Consument & Markt (ACM) a stipulá e tarifanan máksimo pa distribushon di koriente na Hulanda Karibense. E tarifanan ta na vigor entrante 1 di yüli 2021. ACM ta stipulá tarifanan máksimo pa produkshon i distribushon di koriente na Hulanda Karibense. E distribuidónan ta stipulá e tarifanan ku realmente nan…
KRALENDIJK – Djadumingu 4 di yüli tin un grandioso Marshe #BONBAKUNÁ pa henter famiana Mangazina di Rei na Rincon. Durante e marshe lo tin presentashon di JC and Friends, DC Rappers, DJ Marvv, Farley’s Entertainment, Giovanni y Ethsel Entertainment I Grupo Eso. Ta bai tin stènt di diferente kuminda, stènt…
Kralendijk – E trabounan ku ya a kuminsá na e Sentro di bario Nikiboko ta un ehèmpel ku Entidat Públiko Boneiru ta sigui ku su programa di desaroyo den barionan na Boneiru. E asina yama Desaroyo Integral di Bario (Integrale Wijk Ontwikkeling) ta pa mehora bida i bibiendanan den barionan.…


text:
Publikashon di World Wildlife Fund (Fondo Mundial di Naturalesa) ta un sosten pa maneho di Kolegio Ehekutivo
Kralendijk – E lucha kontra uso di plèstik desechabel ta un di e puntonan di lansa den e maneho di naturalesa i medio ambiente di Kolegio Ehekutivo ku kua e ta duna ehekushon na e moshon ku Konseho Insular a aseptá unánimamente pa stòp ku uso di ophetonan di plèstik ku hende ta usa un biaha so.
‘Ta bon ku Fondo Mundial di Naturalesa pa medio di Clean Coast Bonaire ta konfrontá nos komo komunidat kompletu ku e nesesidat pa kambia nos komportashon. Kolegio Ehekutivo ta mira e publikashon di Fondo Mundial di Naturalesa Hulanda tokante e kantidatnan grandi di shushi ku por haña riba kosta di Boneiru komo un sosten pa su maneho pa yega na un prohibishon di plèstik desechabel. Tokante esei nos tin bon kontakto ku otro i nos ta wak kon nos por intensivá e koperashon, pasobra nos tin e mesun meta: un Boneiru limpi,’ segun diputado James Kroon.
‘Na Te Amo Beach nan a haña hopi opheto ku parse ku hendenan ku ta bishitá bich a laga tras, pero ta evidente ku un gran parti di e plèstik ku nan haña, spesialmente riba kosta pariba, no ta prosedente di Boneiru mes’, segun Carolyn Caporusso di Clean Coast Bonaire, un inisiativa di Fondo Mundial di Naturalesa Hulanda. Hopi shushi ku ta drif riba laman i ku nos ta haña riba kosta di Boneiru ta bini di otro pais – i islanan, tin biaha miles di kilometer mas leu. ‘Bientu i koriente di laman ta hasi nos un baki di tira shushi pa shushi prosedente di den Karibe,’ segun Kroon.
Shushi djafó ku ta subi kosta
Meskos ku otro islanan den region karibense, Boneiru ta hañ’é konfrontá ku plèstik for di den region i otro destinashonnan ku ta keda mas leu ainda ku ta subi nos kosta i ku Boneiru mes no por hasi kasi nada kontra dje. Pa deshasí di e ‘plèstik marítimo ku ta drif ’ aki ta eksigí esfuersonan grandísimo di tantu servisionan di gobièrnu lokal komo di inisiativanan di siudadanonan mes.
Pa e motibu aki na Boneiru Fondo Mundial di Naturalesa Hulanda a kuminsá ku hasi e problema visibel pa medio di un programa standarisá pa monitoriá, basá riba e método di OSPAR. Na Oropa e método aki a pone e base pa un prohibishon di sierto artíkulonan desechabel. Parsialmente a adaptá e programa di monitoriá na sirkumstansianan na Boneiru i e meta ta pa kompartí konosementu di Clean Coast Bonaire ku otro islanan den área karibense. Di e manera aki ta kolekshoná informashon klaro i komparabel, a base di kua riba eskala regional huntu ku otro paisnan por tuma medidanan pa redusí e kantidat di plèstik den laman. ‘Di kurason Entidat Públiko Boneiru ta sostené e inisiativa aki,’ segun Kroon.
Prohibishon lokal di plèstik ku hende ta usa un biaha so
Pero, asina e diputado ta enfatisá, akshon lokal tambe ta nesesario. Na luna di yüli di e aña aki sekretario di estado Stientje van Veldhoven i Kroon a firma un deklarashon di intenshon pa introdusí un prohibishon riba plèstik ku hende ta usa un biaha so. Huntu ku Entidat Públiko Boneiru Fondo Mundial di Naturalesa Hulanda ke drenta un koperashon pa realisá e prohibishon aki bou di nòmber ‘beyond plastics’ (no mas plèstik). Na e momentunan aki tin konsulta ta tuma lugá ku sektor privá i instansianan di gobièrnu lokal riba nos isla i ministerio di Infrastruktura i Maneho di Awa tokante solushonnan i alternativanan pa plèstik. E aporte for di sektor privá ta importante pa yega na plannan ku sosten amplio i realisabel pa den fase prohibí uso di plèstik desechabel.
Boneiru ku kompromiso internashonal
Kroon ta mustra ku djárason último na Brussel su kolega diputado Elvis Tjin Asjoe na nòmber di Entidat Públiko Boneiru a firma un asina yamá ‘Declaration on Oceans – Deklarashon tokante Oséanonan’ ku medidanan pa anda mihó ku lamannan i oséanonan. ‘Promé ku e firmamentu gezaghebber Edison Rijna a duna un presentashon tokante e konsepto di Blue Destination. Punto di lansa den esei ta kuido di medio ambiente i naturalesa. P’esei nos tur huntu, siudadanonan, empresarionan i turistanan mester kuminsá ku e lucha kontra shushi tirá den naturalesa.’
Buskando koperashon
Redukshon di kontaminashon ku plèstik ta okashoná den laman ta un prioridat pa Entidat Públiko Boneiru i meskos ta e kaso pa Fondo Mundial di Naturalesa Hulanda ku a ofresé yudansa pa atendé konhuntamente ku e problemátika. Awor ta mirando kon pa intensivá e kontaktonan i e koperashon mas aleu. Sinembargo tantu Entidat
Públiko Boneiru komo Fondo Mundial pa Naturalesa Hulanda ta rekonosé ku pa solushoná e problema di plèstik, tantu na Boneiru mes komo den region mas amplio, mester di sosten di gobièrnu di Reino Hulandes.
Pa e motibu ei lo sigui papia aktivamente ku sekretario di estado Van Veldhoven tokante e pasonan ku mester tuma pa atendé e problema regional di shushi den laman, por ehèmpel pa medio di kuminsá ku un programa regional pa monitoriá shushamentu di laman den área karibense korespondiente ku e metanan di UNEP (programa di medio ambiente di Nashonnan Uní) i e konvenshon di Cartagena. Banda di esei Kolegio Ehekutivo ta haña di gran importansia pa hasi palabrashon ku e sekretario di estado tokante un plan di maneho di naturalesa di mas aña pa Boneiru.
OLB EN WWF GAAN STRIJD AAN TEGEN ZWERFVUIL
Publicatie WWF steun in rug van beleid Bestuurscollege
Kralendijk – De strijd tegen het gebruik van wegwerpplastic is een van de speerpunten in het natuur- en milieubeleid van het Bestuurscollege waarmee het uitvoering geeft aan de motie die de Eilandsraad unaniem heeft aangenomen om single use plastics in de ban te doen.
“Het is goed dat het Wereldnatuurfonds door middel van Clean Coast Bonaire ons als gehele samenleving confronteert met de noodzaak ons gedrag te veranderen. Het Bestuurscollege ziet de publicatie van WWF-NL over de grote hoeveelheden afval die op de kust van Bonaire worden gevonden als een steun voor zijn beleid om te komen tot een verbod op voor wegwerp plastic. We hebben daarover goed contact met elkaar en bekijken hoe we de samenwerking verder kunnen intensiveren, want wij hebben hetzelfde doel: een schoon Bonaire”, aldus gedeputeerde James Kroon.
“Op Te Amo Beach zijn veel voorwerpen gevonden die lijken te zijn achtergelaten door strandgangers, maar een groot gedeelte van het aangetroffen plastic, met name aan de oostkust, komt overduidelijk niet van Bonaire zelf”, aldus Carolyn Caporusso van Clean Coast Bonaire, een initiatief van WWF-NL. Veel drijfvuil dat op de kust van Bonaire wordt aangetroffen is van elders afkomstig, soms duizenden kilometers verder. ,,Door de wind en stromingen zijn wij een vuilnisbak voor afval vanuit de Cariben”, aldus Kroon.
Aangespoeld afval van buiten
Bonaire kampt, net als andere eilanden in het Caribisch gebied, met aangespoeld plastic uit de regio en nog verder weg gelegen bestemmingen, waarop ook Bonaire zelf weinig invloed kan uitoefenen. Het opruimen van dit ‘maritieme zwerf plastic’ vergt een enorme inspanning van zowel lokale overheidsdiensten als burger initiatieven .
Daarom is het WWF-NL op Bonaire gestart met het in kaart brengen van het probleem middels een gestandaardiseerd monitoring programma, gebaseerd op de OSPAR-methode. Deze methode heeft in Europa de basis gelegd voor een verbod op bepaalde wegwerpartikelen. Het monitoringprogramma is gedeeltelijk aangepast aan de omstandigheden op Bonaire en het doel is de kennis van Clean Coast Bonaire te delen met de eilanden in het Caribisch gebied. Op deze wijze wordt eenduidige en vergelijkbare informatie verzameld, op basis waarvan op regionale schaal samen met andere landen maatregelen kunnen worden genomen om de hoeveelheid plastic in zee te verminderen. “Het openbaar lichaam steunt dit initiatief van harte” aldus Kroon.
Lokaal single use plastic verbod
Maar, zo benadrukt de gedeputeerde, ook lokaal is actie nodig. In juli van dit jaar tekenden staatssecretaris Stientje van Veldhoven en Kroon een intentieverklaring om een verbod op single use plastic in te voeren. WWF-NL wil met het openbaar lichaam Bonaire een samenwerking om deze ban te realiseren onder de noemer “beyond plastics”. Momenteel wordt er overlegd met de private sector en lokale overheidsinstanties op het eiland en het ministerie van Infrastructuur en Waterstaat over oplossingen en alternatieven voor plastics. De input vanuit de private sector is belangrijk om te komen tot breed gedragen en haalbare plannen voor de uitfasering van wegwerpplastic.
Internationale commitment Bonaire
Kroon wijst erop dat zijn collega-gedeputeerde Elvis Tjin Asjoe woensdag in Brussel namens het openbaar lichaam Bonaire een zogeheten ‘Declaration on Oceans’ heeft ondertekend met maatregelen om beter om te gaan met zeeën en oceanen. ,,Voorafgaand aan de ondertekening heeft gezaghebber Edison Rijna een presentatie gegeven over Blue Destination-concept. Zuinig zijn op milieu en natuur zijn daarin speerpunten. Daarom moeten wij met zijn allen, burgers, ondernemers en toeristen, de strijd aanbinden met zwerfvuil”.
Samenwerking gezocht
Het terugdringen van vervuiling door plastics in zee is voor het OLB prioriteit, net als voor WWF-NL dat hulp heeft aangeboden de problematiek gezamenlijk aan te pakken. En bekeken wordt hoe de contacten en samenwerking verder is te intensiveren. Zowel het OLB als WWF-NL erkennen echter dat voor het oplossen van het plasticprobleem, zowel op Bonaire zelf als in de bredere regio, ondersteuning nodig is van de Nederlandse Rijksoverheid.
Met staatssecretaris Van Veldhoven zal dan ook actief verder worden gesproken over de te nemen stappen om het regionale probleem van ‘marine litter’ aan te pakken, bijvoorbeeld door een regionaal marine litter monitoring programma op te zetten in het Caribisch gebied in lijn met de doelstellingen van UNEP en de Cartagena-conventie. Daarnaast vindt het BC het van groot belang met de staatssecretaris afspraken te maken over een meerjaren natuurbeleidsplan voor Bonaire.


text:
Miembronan di Fundashon “Nos Kier Boneiru Bek”, Oradornan e invitadonan spesial, ,,,,,,,,,,
Pueblo di Boneiru aki presente i tambe esnan na kas ku ta sigi e enkuentro aki via e diferente medionan di komunikashon, bonnochi.
Un kordial saludo ku aliento di sostén for di Korsou, di parti di miembresia di nos Partido Pueblo Soberano.
Partido “Pueblo Soberano” ta un partido ku ta kere den prosesonan di emansipashon i soberania ku finalmente mester resulta den independensia di Korsou.
Informashon i edukashon di e pueblo ta e faktor kritiko di éxito mas importante, pa logra pensamentu emansipatorio i soberano.
Bo no por bira soberano a base di e tradishonal submishon “Ja Meneer, Nee Meneer” i pensando ku Mundu ta kuminsa i kaba na Hulanda.
Meskos ku na inglés ta hasi distinshon entre “Liberty” and “Freedom”, na Papiamentu nos por bisa ku ora bo “tin libertat” ta otro for di ora abo ta “liber”. Libertat ta algu externo i e ta nifika ku nos ta liber pa skohe basta ku nos skohe denter di loke ser presenta o permiti na nos.
Ser liber en kambio ta algu interno i ku ta nifika ku nos mes tin e posibilidat pa den forma digno disidi nos mes destino.
Kolonialismo a ser reemplasa pa un sistema nobo di dominashon konosi komo neoliberalismo.
Den Neoliberalismo apart for di e politika exterior dominante di algun paisnan desaroya, denter di e paisnan aki bo ta topa ku e berdadero podernan grandi ku ta tras di kortina, i ku ta dikta e agenda mundial. Ta trata di e korporashonan grandi, e multinashonalnan o trans-nashonalnan.
Hulanda no ta exepshon den esaki. E berdadero agenda pa nos islanan den Reino Hulandes ta ser dikta dor di korporashonannan grandi na Hulanda i Merka, manera por ehempel SHELL, UNILEVER, i ING.
Na Korsou nos a konose e rebellion di katibunan na aña 1795, i na 1863 a aboli esklabitut, pero na mes momentu a introdusi otro formanan di kolonisashon di nos pueblonan.
Es mas; E supuesto autonomia ku nos a haña na 1953 tabata resultado di e hecho ku doñonan di kapital a haña un forma pa somete poder politiko na nan. Prome ku autonomia e poder politiko tabata den man di poder kapital i ta nan mes tabata goberna. E poder di kapital a bira dje fuerte ei ku nan por a hala atras i goberna for di tras di kortina. Pues gran parti di e poder politiko ta ser dirigi dor di e poder di kapital.
Hopi ta esnan na mundu ku a kere den kapitalismo. Hopi ta esnan ku a kere ku e tarea di e ser humano ta pa duna un balor agrega na e mundu di kapital.
Fresku den nos memoria ta kon e sistema kapitalista i su spekulashon finansiero a kondusi na e gran crisis finansiero i Bankario ku a kuminsa na Merka na 2007 i ku a afekta hinter mundu den un tempu rekord. Tabata un berguensa pa esnan ku ta defende kapitalismo.
Pero mas bergonsoso ainda, ta e hecho ku a husa fondonan públiko sea den forma direkto o indirekto, es desir fondonan di pueblo pa rekupera e bankonan i sistema kapitalista.
Durante di e añanan 86 – 89 Antias a konose e Minister pa asuntunan Antiano i di Aruba, Jan de Koning.
Pa e dominio di nos islanan Hulanda e tempu ei a aplika un maneho politiko di DIVIDI i REINA.
E tempu ei nos a konose un Mundu Bipolar ku tabata transformando den un Mundu Unipolar ku e kaida di Union Sovietika i e Muraya di Berlin.
Sin embargo despues di apenas tres dekada e Mundu Unipolar a transforma su mes den un Mundu Multi Polar ku e regreso di Russia komo potensia Mundial i surgimentu di e gigante Asiatiko China.
E proseso aki a kana kompañá ku surgimentu di diferente blokenan ekonomiko.
Djis pa nombra algun di nan importante pa e region di Caribe i Latino Amerika, nos tin: CARICOM (Komunidat Karibense); Asosiashon di Estadonan di Caribe (AEC-ACS, Gran Caribe), CELAC (Comunidad de Estados Latino-Americanos y del Caribe), MERCOSUR (Mercado Comun del Sur), UNASUR (Union de Naciones Suramericanas) etc.
Mirando e sed expansionista di Hulanda, ku semper a biba di su politika exterior, i e sed di dominio i husa nos islanan komo trampolín pa Latino Amerika i Caribe, nan a kambia e politika di dividi i reina.
Nan a bini ta purba di trese nos bek huntu bou di un kapa, pero esaki no a logra. E esfuersonan pa esei di e Minister pa Asuntunan di Reino, Ernst Hirsh Ballin a frakasa. E divisionismo entre e islanan tabata muchu avansa. Nos a siña bringa ku otro, mientras algun di nos tabata alaba Mama Hulanda.
Ku tempu nos a bin ripara ku Hulanda su úniko interes ta pa domina e islanan na fabor di su interes ekonomiko I politiko, sin permiti desaroyonan den e islanan ku finalmente por hasi Hulanda su presensia obsoleto i bisele “TE AWERO”.
Wel awor nan ta purba gara nos un pa un.
Nos por a tuma nota di esei mediante e proseso di rekolonisashon moderno ku Hulanda a bini ta aplika na e islanan. Esaki a kuminsa na St. Maarten, sigí pa St. Eustatius, Boneiru i awor Korsou.
Hulanda a torpedia e projekto di siglo ku lo a pone Korsou komo potensia ekonomiko riba mapa mundial. Esaki ta e projekto ku nos a kumbini ku e empresa Chines GZE pa modernisa e refineria, integra e planta di CRU den e refineria, Amplia e kapasidat di almasenahe di krudo I produktonan petrolero na Bullenbaai, konstrukshon di un planta di Gas Likido Natural na Bullenbaai, Konstrukshon di un terminal di Gas Likido Natural pa Barkunan Krusero na Bullenbaai, Konstrukshon di un Planta di Elektrisidat ku lo a produsi un surplus di korriente ku por a sirbi komo backup pa otro islanan den Caribe i establese un zona di agrikultura moderno den e area entre Bullenbaai I e barionan den bisendario.
Tur esakinan Hulanda I Merka a torpedia hasiendo uso di e aktual gobiernu di nos ku ta un gobiernu entregashonista na hulanda, un gobiernu bomba, kruel, mentiroso, e intransparente ku sistematikamente ta gobernando ku “LOMBA PA PUEBLO”.
En bes di permiti un desaroyo digno pa habitantenan di Korsou ta hasi tur posibel pa sera e refineria, sea den forma inmediata o den forma diferi dor di sera deal ku un partner swak i di reputashon dudoso.
Mediante e tal jamá “Groeistrategie” ku ta nada otro di un forma modernisa di e “Opleg Notitie (Nota di Imposishon – Hirsh Ballin)” ke domina tur e areanan gubernamental importante pa asina, habri kaminda pa empresanan Hulandés apodera di nos Haf I otro terenonan strategiko, Invershonnan Hulandes Asfixiante, i husa nos komo trampolin pa Amerika Latino I Caribe.
Damas I Kabajeronan, pueblo soberano ta di pleno konvikshon ku a pesar di tur esaki Hulanda I e Korporatokrasia di nan, finalmente lo no logra stroba e proseso di emansipashon, autodeterminashon, soberania, i finalmente Independensia di Korsou.
Nan lo no logra debi na e siguiente motibunan:
- E bala asesino ku lokual a purba silensia nos lider politiko emeritus, Helmin Magno Wiels, solamente a logra multiplika Helmien den hopi di nos ront Korsou;
- E kolonisadonan a komete e error di siña nos lesa I skirbi, i asina nos mes por forma nos propio konsenshi mediante akumulashon di konosimentu;
- E sistemanan ku e mundu globalisador a bende ront mundu ta pone ku un suseso ku tuma luga ta plama ront mundu den algun minuut o hasta sekonde;
- Pueblonan ront mundu ta lentando den forma progresivo kontra dominio, diskriminashon I exploitashon di hende, i ta exigiendo kambionan konstitushonal pa garantisa mas poder popular, kambionan di e aktual modelo ekonomiko asfixiante i rechazo na kolonisashon dor di seng;
- Tin un otro mundu nasiente kaminda pueblonan ta hañando oportunidatnan alternativo; Oportunidatnan ku pa permiti desaroyo humano den forma digno, ganashi na tur dor banda (win-win), mediante un aserkamentu di hende pa hende; disidi ku ta i finalmente,
- E sentido di rebellion di Tula ta bibu bibu den nos kompatriotanan di hinter Caribe i manera e revolushon di 30 di Mei na Korsou, tempran of lat e lo manifesta su mes si sigi ninga nos derechinan.
Damas i Kabajeronan, danki pa boso atenshon.


text:
Awe e direktor tékniko di Union Atlétiko Hulandes, Peter Verlooy a duna di konosé kua ta e atleta nan ku lo representá Hulanda na e kampionato mundial di atletismo na Daegu, Sur Korea. E selekshon Hulandes ku ta wòrdu yama “Dutch Athletics Team” lo representá Hulanda for di dia 27 di ougùstùs te ku 4 di sèptèmber 2011 na Daegu. Manera ta konosí e federashon internashonal di atletismo (IAAF) no ta rekonosé Kòrsou i konsekuentemente nos atleta nan no por partisipá den kompetensia nan di IAAF bou di bandera di Kòrsou. Esaki a trese ku ne ku nos atleta nan tòp manera Churandy Martina i Brian Mariano a opta e ora ei pa kore pa Hulanda. Hulanda ta bai Daegu ku 11 atleta maskulino i 9 atleta femenino, di kua 2 di e atleta nan maskulino ta e yu nan di Kòrsou Churandy Martina i Brian Mariano. Churandy Martina lo representá Hulanda den 100, 200 i 4×100 meter estafèt. Brian Mariano lo kompaña Churandy den 4×100 meter estafèt.
Sigiuentemente bo por haña un tabla ku e fecha i orario di e diferente evento nan ku Churandy Martina i Brian Mariano ta partisipá den dje (orario di Kòrsou).
*Dependiendo klasifikashon.


text:
Doktrina di e Konsebimentu Imakulá di Maria: Bíbliko òf Nò?, Part 1
Segun e doktrina Katóliko Romano di e Konsebimentu Imakulá di Maria, Maria a wòrdu konsebí sin piká original. Esaki ta bèrdat? Kiko Beibel ta bisa?
E Movementu Ekuméniko
Riba 29 Mart 1994 nan a publiká un dokumento titulá Evangelikonan i Katólikonan Huntu: E Mishon Kristian den e di Tres Milenio. E dokumento aki tabata kontené e firma di mas ku 30 persona; inkluyendo konosido Kristiannan manera, Bill Bright, Os Guinness, i J.I. Packer. E lista tabata kontené nòmbernan tambe di konosido Katólikonan manera, Obispu Carlos A. Sevilla, i e eskolar Katóliko Peter Kreeft. Pa dunabo un bista kiko e dokumento ta bisa i kiko a wòrdu firmá, at’akí un sitat,
“Tur ku aseptá Kristu komo Señor i Salbador ta rumannan den Kristu. Evangélikonan i Katólikonan ta rumannan den Kristu. Nos no a skohe otro, meskos ku nos no a skohe Kristu. E a skohe nos, i el a skohe nos pa ta di dje huntu (Juan 15). Ounke kon imperfekto nos komunion ku otro, nos ta rekonosé ku tin únikamente un iglesia di Kristu. Tin un iglesia pasobra tin un Kristu i e Iglesia ta su kurpa. Ounke kon difísil e kaminda, nos ta rekonosé ku nos ta yamá pa Dios pa yega na un realisashon mas kompletu di nos unidat den e kurpa di Kristu.”
E Doktrina Katóliko di e Konsebimentu Imakulá di Maria
E propósito di e estudio aki, i tambe den algun siguiente, ta pa mustra riba algun doktrina sentral di Iglesia Katóliko Romano ku ta kompletamente opuesto i kontradiktorio na e siñansanan fundamental di Skritura Santu, pa kua tambe tur Iglesia Kristian Bíbliko ta para pe.
Den e estudio aki nos lo kuminsá na trata e doktrina katóliko di e Konsebimentu Imakulá di Maria. Den estudionan ku lo sigui, nos lo trata siñansanan Katóliko tokante e Asumpshon di Maria, i Maria komo Ko-Redemptrix. Pues, laga nos kuminsá ku e Konsebimentu Imakulá. Iglesia Katóliko Romano ta siña ku e Vírgen Maria a wòrdu konsebí sin piká original. Den Romanonan 5:12-14 apòstel Pablo a skirbi lo siguiente,
“Pesei, meskos ku dor di ún hende piká a drenta den mundu, i morto dor di piká, i asina morto a pasa pa tur hende, pasobra tur a peka‑‑ pasobra promé ku Lei piká tabata den mundu; ma piká no ta wòrdu kontá ora no tin lei. Sinembargo, morto a reina for di Adam te na Moisés, asta riba esnan ku no a peka na mes manera di e transgreshon di Adam, kende ta un figura di Esun ku mester a bin.”
E pasahe aki ta siña ku den Adam tur ser humano a peka, komo ku Adam tabata e representante - e kabes – di e rasa humano. Pa motibu di su piká, henter su desendensia a nase tambe ku e disposishon natural pa peka. Esaki ta loke ta wòrdu yamá e doktrina di Piká Original. Ounke Iglesia Katóliko ta aseptá e doktrina aki, e ta mantené ku den kaso di e Vírgen Maria, e doktrina no ta aplikabel. Durante historia tabatin masha kontroversia enkuanto e siñansa aki den e Iglesia Katóliko. Ma riba 8 di desèmber 1854, despues di 700 aña di kontroversia, den e presensia di mas ku 200 dignatario eklesiástiko, e pontifise máksimo papa Pius IX a lesa e siguiente dekreto,
“Nos ta deklará, pronunsiá, i definí ku e doktrina ku ta mantené ku e Vírgen Maria, na promé instante ku el a wòrdu konsebí, dor di un privilegio i grasia singular di e Dios todopoderoso, pa medio di e méritonan di Hesukristu, e Salbador di humanidat, a wòrdu preservá imakulá for di tur mancha di piká original, a wòrdu rebelá dor di Dios, i pa e motibu ei mester wòrdu keré firmemente i konstantemente dor di e fielnan.”
Tres Problema ku e Doktrina di e Konsebimentu Imakulá di Maria
Pues, ku e palabranan aki e siñansa ku Maria tabata sin piká, a bira ofisial den Iglesia Katóliko. Sinembargo e siñansa aki ta topa ku varios problema. E tres problemanan di mas grandi ta esakinan:
1. E siñansa no ta haña niun respaldo for di Beibel.
2. E siñansa ta un kontradikshon direkto di e doktrina di piká original.
3. E siñansa ta kontradesí e testimonio ku Maria ta duna di su mes.
Den e di dos parti di e estudio aki lo mi trata kada un di esakinan na turno.


text:
Giannon a competi na Buenos Aires
Un bon experiencia pa e hoben tri-atleta
Bon experencia Olimpico na Buenos Aires pa hoben tri-atleta Giannon Eights
E hoben tri-atleta tambe a mira accion dialuna mainta den e Weganan Olimpico Hubenil na Buenos Aires, Argentina. Giannon a cuminsa cu su trajectoria den e Green Park unda e mester a landa 750m, core bicicleta 20km y finalisa cu coremento na pia un recorido di 5km.
Mester bisa cu Giannon a sinti su mes bon mei mei di tur e top atletanan hubenil di nivel mundial. Mayoria tabata 1 aña y mei mas grandi cune. E landamento y coremento na pia a bay bon mientras e bicicleta y landamento por a bay mas mihor. Giannon a landamento e pacour den 10minut y 31seconde, e parti di bicicleta e la core den 32minut y 02 seconde mientras e coremento na pia e la finalisa esaki den 18minut 53seconde. Giannon finalisa e trajectoria den 1ora 2 minut y 34 seconde bon pa un di 31 overall.
E ganador overall tabata Dylan McCullough di New Zealand cu a finalisa e competencia den 53minut y 27seconde.
E experencia sigur tabata uno bon pa Giannon, e hoben tin un futuro prominente su dilanti den e deporte aki. Giannon tabata un di esnan mas hoben durante e competencia di triathlon na Buenos Aires.
Diaranzon Giannon lo competi den un relay internacional cu Merca, Peru y US Virgen Island
Keda pendiente pa un entrevista realisa xune hoben Giannon Eights y su coach Nicolas Robert.


text:
Kulminashon di kompetensia interno di waterpolo organisa pa Swim Club Orca Curaçao.
Kulminashon di kompetensia interno di waterpolo organisa pa Swim Club Orca Curaçao.
Dia 11 di desèmber último, Orca tabatin kulminashon di nan kompetensia di waterpolo ku a kuminsá for di djasabra 27 di novèmber 2021. 68 waterpolista hóben, mucha hòmber i mucha muhé i adulto tabata aktivo durante di e dianan di kompetensia ku ta tras di lomba. Tur aña tin kompetensia lokal di waterpolo, debí ku ta Orca ta e úniko ekipo na Kòrsou ku ta práktika e deporte di waterpolo, ta parti e kategorianan den dos òf tres ekipo balansa i pareu pa nan kompetí kontra di otro. Ta trata di e kategorianan U14, U17 i U19 & señor. Den e kategoria di U14 i U19 & señor a hunga un seri mihó di sinku (5) wega i e kategoria di U17 a hunga e sistema di Round Robbin, semi final i final.
E weganan a tuma lugá na Pisina Bennie Leito i na Pirate Bay, Piscadera, dilanti di e pir di Carmabi. E timnan ku a gana e seri mihó di sinku (5) wega den nan kategoria a risibí medaya di oro i tur Atleta di e otro tim risibí medaya di plata. E atletanan di U17 a risibí medaya di Oro, plata i brons respektivamente.
Direktiva di Orca ta manda un palabra di gradisimentu na gerensia di Carmabi i Pirate Bay pa a laga e weganan tuma lugá na e sitio.
Kisas bo yu, nietu, subrino, amigu/amiga su yu òf bisiňa ta gusta landa pero no tin un deporte den mente ainda pa hasi, motive òf trese pa wak si e ta gusta waterpolo i ken sa.
Por tuma kontakto na tel: 529 6586 ku Vernon Toré pa mas informashon.
Skibí pa,
Vernon Toré
Presidente di Orca,


text:
Aliansa ta buska boluntario pa su trabou na víktima i su famia.
Aliansa ta buska boluntario pa su trabou na víktima i su famia.
Aliansa kontra Violensha Doméstiko I abusu di mucha mes kos ku aña pasá ta organisá e aña aki atrobe
un kurso pa boluntario ku ke yuda Aliansa den e trabou di yudansa na víktima nan i nan famia. E trabou
soshal aki ta keda hasí según un sierto método i un sierto regla di trabou. Si bo ta interesá den duna un
man, bo por registrá bo mes via di organishon Bos di Hubentut serka serka Diliene Francisca òf Anisha
Hansen na telefòn 4622442.
Aliansa ta organisá un anochi di informashon tokante e trabou ku e tim ta hasi i tambe ta duna
informashon tokante e kurso. Na final di e anochi e partisipante por disidí ku e ke partisipá na e kurso òf
no. E anochi di informashon lo tuma lugá dia 22 di februari 18:00 na ofisina di Bos di Hubentut. E kurso
ta partí den 7 seshon di 7 anochi di 2 ora kada biaha di 18:00 pa 20:00 di anochi. E kurso mes ta kuminsá
dia 3 di mart pa 18:00.
E trabou di un boluntario ta un servisio ku e persona ta duna na su komunidat. Na mes momento e ta un
enseñansa tambe pa e bolutario tokante su komunidat i sientífikamente a keda pruebá ku e trabou ta
yuda e boluntario tantu riba tereno di su salú mental i salú físiko


text:
Despues di un investigacion grandi haci pa e team di atraco, diamars madruga trempan atraco team hunto cu e team di arresto y mas e ayudo di e oficialnan di recherche y cuerpo policial a tene un entrada hudicial na un cas na Weg Rooi Congo. Weg Rooi Congo 35 unda nan a haci detencion di sospechoso di atraco. A haci entrada hudicial na un cas na Weg Rooi Congo caminda a detene e homber P.W.S. di nacionalidad Venezolano pero di origen Chines.
Segun Polis e personananan deteni ta wordo sospecha di diferente atraco den e luna di January. Ta trata di atraconan cometi entre otro na Sero Blanco y ex Rondweg cu awe ta Caya Papa Juan Pablo.
No ta descarta mas detencion den e proximo dianan relaciona cu e mesun investigacion.
Pa Cuerpo Policial por resolve mas caso, e coperacion di pueblo di Aruba ta hopi importante. Pesey ta pidi pueblo pa duna informacion via tiplijn di Polis 11141. Bo ta yama y laga bo mensahe. Esaki ta un mensahe cu ta keda anonimo. Ban hunto elimina criminalnan for di caminda.
Update:
E armanan (2) y e pañanan usa den e atraconan a wordo encontra y confisca na e cas na Weg Rooi Congo


text:
(AP) – Airbnb ta bisa cu nan lo usa metodonan nobo pa detecta y blokia personanan cu kier usa e servicio di huur pa orgnanisa fiesta.
E compania a bisa diamars cu nan a introduci un tecnologia cu ta examina e huurdo su historial riba Airbnb, con leu nan ta biba di e cas cu nan kier huur, si nan ta huur pa un dia di siman of dia den fin di siman y otro factornan.
Airbnb a bisa cu e sistema aki cual lo keda implementa pa Merca y Canada tin desde October a├▒a pasa den fase di test pa Australia, unda cu el a produci un disminucion di 35% den e fiestanan no autorisa.
E compania basa na San Francisco a bisa cu e tecnologia aki ta dise├▒a pa rpeveni cu un cliente su peticion di reservacion lo yega na e persona do├▒o di e propiedad. Airbnb a bisa cu e personanan cu keda blokia di huur un cas por huur un solo camber pa motibo cu tin mas probabilidad cu e do├▒o di e cas lo ta presente.
Airbnb tin presion cu ta keda aumenta pa combati e fiestanan aki desde a├▒a 2019, ora cu un fiesta di Halloween organisa na un cas a resulta den e asesinato di 5 persona despues di un tiroteo cu a surgi.


text:
Cu hopi atencion mi a sigui e conferencia di prensa di Minister Ursell Arends y manera mi a bisa caba, tipo di actuacionnan infantil asina ta pone mi hiringa cu mi no por keda sin reacciona. Un minister di ademas di no sa unda su cara ta para, ta parce di conscientemente ta tapa e berdad encuanto e maneho desastroso cu ex-minister Otmar Oduber a ehecuta na Serlimar. E pregunta ta surgi kico lo por ta e motibo di e comportacion infantil di e minister?
Na prome lugar mester constata cu e minister encarga e.o. cu integridad atrobe ta laga hopi di desea, pero mas importante ta cu probablemente transparencia lo perhudica e gobierno anterior di POREDmep cu a conspira hunto cu Otmar Oduber pa desangra Serlimar. Pues atrobe e transparencia ta completamente “zoek”.
Riba un pregunta di un miembro di prensa cu si e incenirator (“miskoop”) ta den operacion, e minister a SCOHE pa GAÑA!
Minister a bisa cu esaki NO ta den operacion pa BASTA DIA caba pa motibo cu e filternan mester wordo cambia y esaki ta tardando pasobra nan no ta na Aruba ainda! Riba e potretnan cu mi ta inclui por mira hopi cla cu diahuebs 21 di juli a Incenirator tabata den operacion! (e bandera ta indica cu e incenirator ta den operacion) y por cierto na e momento cu e minister tabata papia den e conferencia di prensa e incenirator tabata operando (mira e huma den e di 2 potret)!
Dicon e minister ta gaña?? Si ta operando e incenirator toch cu filter cu ta sushi, esaki keda malo pa salud di hende, dicon ta pone e incenirator traha toch? Esaki te hasta por ser yama un acto criminal!! Esaki ta INTEGRO? No toch?
Aparte di esaki con bin e minister actual ta defende e deal corupto aki cu alma y curpa y te hasta ta yama esaki uno “state of the art”. Dicon anto NO tin e filternan aki na Aruba mes? E pregunta ta cu si esey tambe pueblo lo mester paga p’e, ya cu pueblo ta paga pa e diesel cu e incenirator ta usa. Esaki ta e prome prueba di e manipulacion den e conferencia di prensa di e minister aki.
Riba un otro pregunta cu dicon e incenirator (“miskoop”) ta sigui opera siendo esaki ta bay en contra di e Ley di Ordenanza di Desaroyo Teritorial (LRO) y ROPV. E minister ta contesta “doodleuk” cu e edificio ey t’ey for di 2007 caba. Pues insinuando cu ami tambe lo a actua contra pasó e tempo ey mi persona tabata minister. Pa informacion di minister Ursell, e tempo ey ROPV NO tabata existi ainda! Wel bay busca otro muraya pa frega bo curpa y purba di tapa e hecho cu simpelmente bo ta actuando deliberadamente contra e Ley di Ordenanza di Desaroyo Teritorial (LRO) y ROPV (2021).
Enbes di a coregi e eror di ex-minister O. Oduber ela SCOHE pa pone man riba su cabez y pa colmo sigui cu e ola di corupcion cu ta rondona henter e asunto di e compra di e incenirator chikito. Den e ROPV actual (articulo 25.2 sub c), desde 2021, ta poni hopi pero hopi cla cu ta prohibi pa presta e edificio pa uso di procesamento di desperdicio y specificamente na unda e incenirator ta situa (aanduiding Parkietenbos). Y hasta pa usonan ya existente, prome cu 2021, articulo 30.12 di e ROPV ta stipula claramente cu desde 2021 e uso di instalacionnan manera e incenirator no mag opera for di Parkietenbos mas.
No por conclui otro cu Minister Ursell di Integridad di gabinete MEPraiz, ta aplaudi y promove violacion di Ley di Ordenanza di Desaroyo Teritorial (LRO) y ROPV (2021). Algo porcierto nada integro! Pero e minister mester sinta aki riba su propio blaarnan, enbes di purba schuif su actonan irresponsabel, illegal y no integro riba mi persona. E asunto ta bira pio, si tene na consideracion e hecho cu Minister Evelyn Wever- Croes, como minister di Infrastructura y Ordenanza, no lubida cu nos Prome Minister ta encarga cu e supervision di e ley en cuestion, ta hasiele complice di esaki.
Dicon atrobe ta scohe pa MANIPULA? Esaki ta INTEGRO? Ta hopi lamentabel cu un minister encarga e.o. cu INTEGRIDAD ta para bira un GAÑADOR y MANIPULADOR pur sang! Y esaki djis pa proteha O. Oduber, CTC y muy probablemente integrantenan di e gobierno anterior di POREDmep.
No ta keda mi nada otro pa bise e minister, cu el a pega cu e malesa contagioso di gañamento, cu parce di a bira e normal nobo di e Gabinete MEPraiz!
Miembro di Partido UPP
Booshi Wever
24 di juli 2022


text:
Nos famia kier a gradisi di curason tur persona cu a duna nos sosten, consuelo, forza cu boso presencia, oracion, yamadanan, mensajenan durante e tempo dificil di e fayecimiento y condolencia di nos difunto stima:
Maria Asencion Tromp
” Joon of Joon Panachi “
Un danki enorme especialmente na su subrina Stima Rachelle y sobre subrina Stima Chelka cu a keda lucha cu ne te na final . Un danki tambe na Hospital Gebouw A, Afdeling 2 pa tur e pasenshi y dedicacion na nos defunto stima. Y tambe na Hospice Atardi cu a duna Joon su ultimo dia nan di sosiego, danki na e zuster nan, broeder nan y e boluntario nan.
Un danki na Aurora Funeral Home pa su bon servicio y atencion risibi.
Sigur cu tur personanan cu a duna Boso muestra di atencion a duna Nos e forsa y consuelo.


text:
Minister di naturalesa, Ursell Arends hunto cu Interim Marine Park Manager di Aruba National Park Foundation, Sietske van der Wal, a reuni cu representante di Coral Reef Alliance durante su bishita oficial na Portugal.
Coral Reef Alliance ta un organisacion internacional non-profit cu ta enfoca riba e salud di coralnan y medio ambiente marino. Durante e reunion a logra elabora riba desaroyonan pa rehabilita coral uzando sistemanan cu ta procesa awa limpi. Tambe ta keda crea laso internacional pa colaboracion riba proyectonan cu tin benificio pa pais Aruba, pa region Caribe y pa mundo henter.
Retonan pa cuida salud di nos lama ta uno cu ta ser comparti pa mayoria paisnan clasifica como “Small Island Developing States”, manera Aruba. Pa e motibo aki, e solucionnan proponi ta conta riba colaboracion y cooperacion internacional. Ya caba gobierno di Aruba y Reino Hulandes a demostra di tin e asunto na pecho.


text:
Diasabra mainta alrededor di 5:00 am polis tabata presenta na Lekker Bar pa su orario di cierre. No ta cu e negoshi no tabata cumpliendo sino mas bien pa sigura cu tur cos cana sin ningun problema. A dura por lo menos trinta minuut prome cu tur hende a bandona e sitio. Mientras cu polis tabata para pafo di Lekker, un Mitsubishi Lancer colo shinishi a pasa por lo menos cinco pa seis biaha, locual a lanta sospecha. No un, sino cinco patruya a bay su tras pa controla e auto mirando cu ta trata di un conoci di polis. Den e auto tabatin e chauffeur y un pasahero. A confisca un ski mask colo preto, cu mayoria biaha atracadonan sa uza pa tira atraco y un bat di hero. A para e auto den e area di Washington.
Un rato despues, algo prome cu 6:00 am a drenta informacion cu a mira e hendenan den e mesun auto aki cu un supuesto arma di candela. Varios unidad di polis a presenta na parkeerplaats di New Wei Tai na Palm Beach caminda a tuma nota di e hombernan. A controla tur hende cu tabata eybou, pero no a topa cu e arma di candela. A busca den mondi rond pero sin resultado. Ta un cuchiu (arma blanco) a topa cu ne den mondi tira. Na final e chauffeur a sigui su caminda despues di un control basta pisa. Polis ta basta atento mirando e cantidad di caso di tiramento cu ta tumando luga riba nos isla, practicamente for di control.


text:
Bon prestashon di e minimerkadonan den bario
Un konsumidó ta bishitá un minimerkado den su bario pa su kombinensha òf pasobra e no por otro. E minimerkadonan no por konkurí ku e supermerkadonan. For di e komparashon di preis e luna aki por nota sinembargo ku un kantidat di e minimerkado den bario sorpresivamente a adaptá nan preis.
Supermerkadonan grandi ta mas barata ku e tiendanan den bario komo ku nan ta kumpra un lote grandi di diferente produkto. E preis pa produkto ta bira asina mas barata. Tambe e supermerkadonan grandi por traha, den mayoria kaso, mas efisiente. Ta pesei ta un enorme prestashon ku un tienda di bario manera Xu Sheng y Rincon City, den e komparashon di preis di luna di november, a skor un promedio ku e index di 100. Mas grandi ainda tabata e prestashon di Fruteria Union. Nan a skor ku un index di 97. Na Xu Sheng y Rincon City e preisnan di 44 artíkulo ta bou di e promedio di tur e supermerkadonan. Na Jia Xing esaki ta 45 artíkulo y na Fruteria Union esaki ta 48 artíkulo. Den luna di november Fruteria Union tabata e tienda di mas barata pa loke ta trata preisnan di jonge kaas, wòrtel, bòter di awa y deodorante.
Resultado di e komparashon di preis ta buta ku e konsumidó den un fregá di wowo por mira kua super-of minimerkado tin e makutu ku 67 produkto mas barata. Ta bon pa bisa ku esaki no ta nifiká ku numero un, Warehouse, tin e preis di mas barata pa tur e 67 produktonan di e makutu. E gráfiko di kual mensualmente ta mustra e klasifikashon, ta resultado di un kalkulashon den kual kada un di e produkto ta wòrdu klasifiká. Komo tal den luna di november Warehouse tabata esun di mas barata pa 25 produkto. Pa e 42 otro produktonan e konsumidó por a haña esakinan mas barata na e otro 14 super-minimerkadonan. Ta pesei un konsumidó konsiente ta traha su lista di kompras y kompará esaki ku e resumen exell amplio ariba. Hasiendo esaki e konsumidó por mira den kua super-minimerkado e por hasi su kompras mas faborabel.


text:
ORANJESTAD – Ministerio di Husticia y Asuntonan Social y e departamento cu ta resorta bou di dje, den e caso aki, Guarda nos Costa, a actua segun ley. Asina corte a dicta diaranson mainta contra e Venezolano M. Chavez-Bohorquez. E caso a ta trata di e hoben Chavez den Corte di prome instancia unda cu Chavez ta acusa e ministerio y Guarda nos Costa, di no actua segun ley, y di a wanta e hoben sera contra ley. Pa esaki, a pidi pa suspende y alabes multa e director di Guarda nos Costa.
ASILO Y DEPORTACION
Durante e caso aki, a bin e distinction entre asilo politico (cual Chavez a pidi y a keda rechasa), y deportacion, cu ta loke cu a impone riba dje despues cu e Venezolano a perde su peticion pa asilo. Durante e caso a aclarea e punto di distincion cu tin entre “asilo” y “deportacion”, mirando cu ta dos aspecto diferente cu proceduranan completamente diferente pa loke ta trata e situacion aki.
VEREDICTO
Manera ya a splica, loke huez a dicidi ta cu e circunstancia di cual un persona ta wordo “deteni” (opgehouden), cu ta en espera di e parti di asilo mester ta diferente na e circunstancianan di un persona cu ta wordo “in bewaring gesteld”, (deteni)kende ta en espera di su deportacion. Pa e motibo aki hues a dicta cu Chavez mester a wordo laga den liberated mesora, cual a sosode tambe, pero na mes momento despues di e sucedido a pone Chavez a “in bewaring” en espera di su deportacion. Bisando esaki, awe huez den corte di ley a rechasa e peticion di Chavez , concluyendo cu e respectivo ministerio y Guarda nos Costa a actua corecto. E sentencia por cierto, no por wordo apela. Por wak e sentencia completo AKI.


text:
Aktividatnan di Festival di Seú 2020 lo ser posponé.
Geplaatst op 16 March 2020 dor di Ministerio Enseñansa, Siensia, Kultura & Deporte
Willemstad – En konekshon ku e pandemia di Corona Vírùs (Covid-19) Gobièrnu di Kòsou huntu ku Fundashon Kultural Seú Kòrsou ta komuniká lo siguiente:
Aktividatnan di Festival di Seú 2020 lo ser posponé. Na e momentu aki tin un proposishon riba mesa.
Asina ku e proposishon aki keda akordá, lo komuniká esaki via e kanal nan ofisial.
Fundashon Kultural Seú Kòrsou lo yama un reunion ku su gruponan di Seú i agrupashonnan Rítmiko.
- Enseñansa, Siensia, Kultura & Deporte
KOMPARTI E NOTISIA AKI VIA / Share the news
Like this:
Like Loading...


text:
CARACAS - Autoridad Venezolano a desmantela un posibel clan di corupcion cu ta involucra hefenan halto di e filial di PDVSA, esta Citgo Petroleum Corporation cu lo a solicita un fiansa sin autorisacion di e ehecutivo nacional. Asina Fiscal General di Venezuela, Tarek William Saab a declara den un conferencia di prensa y cu a keda publica riba e portal nacional di informacion di e pais VTV (Venezolana de Television). A cera contracto di hasta 4 mil miyon di dollar, uzando CITGO como garantia 'comprometiendo e patrimonio di e Republica'.
DETENIDONAN
Entre esnan deteni tin e presidente di Citgo, José Ángel Pereira Ruimwyk, y otro directornanTomeu Vadell, Alirio Zambrano, Jorge Toledo, Gustavo Cárdenas y José Luis Zambrano. Ademas, segun e portal, resultado di un investigacion haci, na februari di 2014, Pereira a ofrece informacion confidencial riba e strategia di negociacion di Venezuela referente e conflicto di e trasnacional Conoco Phillips.
DEN HAAG – E anexion illegal di 4 region di Ucrania awe, ta wordo condena severamente riba nivel internaconal. Merca y Europa ta reacciona cu sancionan nobo contra Rusia. E sancionan mericano ta dirrigi contra e compleho industrial tras di e guera, manera infrastructura. Segun presidente Mericano Biden e ta un intento fraudulento pa reclama tereno di Ucrania. Premier Hulandes papiando pa Europa, a condena e acto aki tambe severamente contra Rusia.
CARACAS – Presidente di Venezuela Nicolas Maduro a ordena diahuebs pa instala basenan militar na e peninsula di Paraguana pa combati narcotrafico den e zona. E la splica cu e zona aki, situa den algun kilometer di Aruba, Bonaire y Corsou, ta un di e rutanan di e narcotrafico colombiano pa Europa. E la insisti pa Hulanda coordina cu Venezuela pa defende e teritorio unda tin un ‘coredor di narcotrafico’. “Mi ta haci un yamada na e embahador di Hulanda, gobierno local di Aruba, Corsou y Bonaire pa nan haci algo pasobra Venezuela ta haciendo un gran esfuerso pa proteha tur esaki y nos lo sostene esaki!’ e mandatario Venezuela a alerta segun e agencia di noticia EFE.
ORLANDO – Manera por spera, tin varios Arubiano cu ta biba na Merca y den e caso specifico aki, hopi ta biba den e estado di Florida. NoticiaCla tabatin contacto cu uno particularmente cu ta biba na Merca for di añanan 90, y di cual e tin e ultimo 13 añanan bibando cu su casa na Orlando, y a experencia e pasada di e horcan Ian. Ta trata di e conocido productor cinematografico Aaron Hosé, cu su casa Brigitte. Ambos Rubiano, a splica cu danki Dios no tabatin hopi daño unda cu nan ta biba, sino si hopi awa. Den nan caso, e caya dilanti nan cas y henter e barrio tabata manera un rivier, pero riba caminda so, pues nan por a drenta nan cas ok. Y como cu nan tin un SUV, nan por move basta bon.
MOSCU – Gobierno Ruso a anuncia cu diabierna e ta concretisa toma di por lo menos 4 region ocupa na Ucrania. Ta trata di Donetsk, Lugansk, Zaporizhia y Kherson. Lo tabatin un referendum siman pasa pa cu e union di e lugarnan aki cu Russia. E intencion ta pues cu Russia ta anexa e regionan aki mescos cu e la haci cu Crimea na 2014.
MIAMI – Horcan Ian tabata yegando categoria 5 diaranson mainta preparando pa subi tera na e parti west di Florida. National Hurricane Center ta considera e horcan categoria 4 (casi 5) como uno extremadamente peligroso. E horcan a cuminsa bati e costa caba cu biento feroz y awacero torencial, cu chens pa causa daño catastrofico sin presendencia ora cu e subi tera. E horcan ta 2 miya di forza leu d ta un horcan categoria 5 cu ta esun di mas grandi y peligroso.
MIAMI – Horcan poderoso Ian ta pasando awe mainta riba e isla di Cuba, pa despues dirigi su mes pa e costa West di Florida diaranson. ACtualmente un horcan categoria 3, e ta pronostica pa fortifica den un categoria 4 ora cu e yega e costa di Florida. E problema ta pa pronostica unda exactamente e horcan lo subi tera y esey tin hopi hende preocupa. Mirando cu ta temporada di vacantie, tin hopi hende (incluyendo Rubiano) na Florida actualmente riba e ruta di e horcan.


text:
Venezuela: Caida den exportacion di crudo na augustus
(LaPatilla/Tankertrackers) ÔÇô Segun datonan di Tankertrackers, exportacion di petroleo di Venezuela a suma un promedio di 390.000 bari pa dia (bpd) na luna di...
Venezuela: Voluntad Popular pro derecho di vota den exterior
(LaPatilla) ÔÇô Coordinador nacional di Formacion di partido politico opositor Voluntad Popular, Cristofer Correia, a manifesta cu e postura di su organisacion ta cu...
Colombia: Petro a firma extradicion di ruman di Piedad Cordoba
(ElPais) ÔÇô Diaranson ultimo, Gustavo Petro a firma e extradicion pa Merca di e ruman di e senador Piedad Cordoba ken ta acusa pa...
Venezuela: Empresa petrolero Petroboscan paraliza pa 3 luna
(LaPatilla/Argus) ÔÇô E empresa di ÔÇśjoint ventureÔÇÖ PetroBoscan, di Chevron y empresa estatal Venezolano Pdvsa, cu ta procesa crudo pisa na estado Zulia, tabata...
Colombia: A sigui haya curpanan mutila den saconan di sushi na Bogota
(NTN24) - Autoridadnan Colombiano ta buscando e personanan responsabel di e asesinatonan registra na Bogota, capital di Colombia, den ultimo dianan. Dialuna ultimo, 5...
Chilenonan a rechasa ampliamente e proposicion pa un Constitucion nobo
(BBC) ÔÇô Un Constitucion nobo si, pero esaki no. Esey tabata e mensahe cu Chile a duna diadomingo ultimo den un participacion historico di...
Venezuela: TSJ di chavismo a duna multa na varios universidad; Pa demanda contra Onapr
(LaPatilla) ÔÇô Tribunal Supremo di Husticia (TSJ) a rechasa otro dos recurso di nulidad contra e instructivo di e Oficina Nacional di Presupuesto (Onapre),...
Cuba: Awasero intenso y biento fuerte ta ocasiona desaster na Parke Vidal di Santa...
(CiberCuba) - E awasero intenso y bientonan fuerte cu a tuma luga durante e mainta di diahuebs ultimo na Santa Clara a ocasiona desasternan...
Venezuela: Unicef a alerta cu Venezolanonan ta solicita plannan urgente pa mehora scolnan
(LaPatilla) - Venezolanonan ta considera cu mester duna prioridad na implementacion di un plan pa e mehoracion di infrastructura escolar, un estudio presenta pa...
SIP ta condena asesinato di dos periodista na Colombia
(EFE) - Sociedad Interamericano di Prensa (SIP) dialuna ultimo a condena e asesinato na Colombia di e periodistanan Dilia Contreras y Leiner Montero, na...


text:
BREAKINGNEWS.
BONEIRU.
ULTIMO ORA.
Awe outoridatnan na Boneiru a realisa detenshon di e homber G.G. na altura di e banko situa den e bario di rincon.
Resientemente outoridatnan ku ta investigando e kaso di morto di e senjora Seraus ku a bin hanja morto den su kas na kaya bellisima na rincon a nota ku tin kos ku no ta klop eksaktamente ku e situashon ku a bin enkontra e senjora morto.
E senjora tabata tin kasi un luna morto y tabata den un estado di deskomposishon.
Despues di algun dia a manda e restonan di e senjora hulanda pa NFI por realisa outopsia riba e restonan.
Entre tantu ta wardando resultado di e outopsia.
Investigashon a sigi y ta sospecha ku e senjora lo por a bira viktima di ladronisia.
Esey a kondusi e team di recherche na detene awe na altura di un banko lokal den e bario di rincon e homber G.G. sospecha di a komete ladronisia ainda no tin ningun otro sospecho ya ku ainda NO a determina eksaktamente si e senjora a fayese a konsekuensha di un krimen.
Pues e sospecho na e momento nan aki ta di ladronisia kontra G.G.
Outoridatnan no ta deskarta nada y e investigashon ta den full swing.
E chens tey ku lo por sigi mas detenshon den e kaso aki.
FUENTE: AIMED AYUBI.
NOTISIA KU BO POR KONFIA.
SI NAN PAPIA E TA AKI NAN A LESE.


text:
Rosario2019 Beach Volleyball Femenino
Mali y Shekeva den full preparacion pa e weganan
Mali Rafini y Shekeva Jones ta den full preparacion pa e Weganan Sur Americano de Playa Rosario 2019.
Aki un paar di dia e Juegos Suramericano de Playa 2019 lo inicia na e ciudad di Rosario, Argentina. Nos delegacion di Aruba tambe lo forma parti na dicho weganan cu atletanan di beach volleyball, beach tennis y Open Water swimming. Nos a bishita e duo di beach volleyball Mali Rafini y Shakeeva Jones cu lo ta Aruba su representantenan den e beach volleyball femenino. Bou guia di entrenador Irald Phelipa e dos hungadornan aki tin varios luna ta preparando pa e weganan aki. Nan ta entrena duro y varios bes pa siman. Tur dos tin na experencia na nivel internacional.


text:
Partidonan di Beisbòl Liga Grandi awe:
Seri Mundial
- Kansas City Royals kontra New York Mets (Kansas ta ariba den e seri 2-0)
Beisbòl Profeshonal Hapones Nippon ayera:
- Tokyo Yakult Swallows a pèrdè di Softbank Hawks ku skor di 5-0 (Softbank ta kampionisa ganando e seri 4-1. Pa Softbank Hawks esaki ta nan di 7 título (1959, 1964, 1999, 2003, 2011, 2014, 2015))
Wladimir Balentien a konektá 1 hit den 4 turno na bate pa Swallows
Beisbòl Invernal na Mexico ayera:
- Roger Bernadina no a konektá hit den 3 turno na bate ku 1 base por bola pa Yaquis de Obregon. Roger tin un promedio di .171
Beisbòl Arizona Fall League ayera:
- Jurickson Profar no a hunga ayera Surprise Saguaros


text:
Pronóstiko di tempu pa Kòrsou i bisindario bálido te djamars mainta 6:00 o.l., 20 di òktober 2020.
Pronóstiko
Pronóstiko di tempu pa Kòrsou i bisindario bálido te djamars mainta 6:00 o.l., 20 di òktober 2020.
Kompilá: djaluna 19 di òktober 2020, 05:00 o.l. (09:00 UTC).
Tempu: Awe den dia shelu ta sigui tiki te parsialmente nublá ku wer seku. Durante awe nochi pa mayan djamars, nubianan lo oumentá i awa lo kai posiblemente kompañá pa welek i bos.
Temperatura máksimo lo alkansá 33ºC i temperatura mínimo 27ºC.
Solo ta sali 06:26 i ta baha 18:15 o.l.
Bientu: Por lo general ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando posiblemente fuerte den ráfaga; forsa 6 (40 te 50 km/ora, 22 te 27 nudo). Ménos durante di anochi i riba djamars.
Situashon general: Durante di awe no ta antisipá muchu kambio den e tempu i wer seku lo sigui prevalesé. Despues den anochi, un disturbio lo bai influensiá nos wer, okashonando asina momentonan ku mas nubia i bon posibilidat pa awa kai. Tambe e fluho di bientu lo disminuí i bira por lo general suak pa e próksimo un te dos dia
Kondishon di laman: Por lo general moderá ku altura di ola entre 0.5 i 1.5 meter (2 i 5 pia). E olanan di mas haltu lo ta riba laman na nort.
Sistemanan signifikante di wer tropikal: Ningun.
Fenómeno spesial: Ningun.
Perspektiva te djárason mainta: Shelu lo kontinuá basta nublá ku algun áwaseru lokal por lo ménos te djárason mainta.
Meteorólogo: Coffie


text:
Yoramentu so no ta baha preis! Parlamento i minister debe pueblo algun kontesta
Yoramentu so no ta baha preis!
Parlamento i minister debe pueblo algun kontesta
Willemstad — Djaweps awó komishon sentral lo deliberá ku minister di ekonomia i Fundashon pa Konsumidó riba preisnan ekstremadamente haltu manera e konvokashon dje reunion ta bisa. Pa PIN ta inkomprensibel ku un koalishon ku ta prediká ‘bùrt pa pueblo’, foi dia e ta na poder a papia hopi pero hasi nada tokante oumento di preis di komestibel en partikular. E ta inkomprensibel paso den un komunikado di foi dia 8 di desèmber 2021 PIN a kòrda gobièrnu ku e tin algun hèrmènt klave di alivio den su mes man.
Pregunta i akshon
Partido PIN no ta kere ku pueblo por soportá òf ta meresé mas deliberashon sin akshon konkreto. Tambe PIN ke evitá a todo kosto ku pais ta drenta den mas káos pa kulpa di un koalishonku ta perdiendo legitimidat paso e no ta atende asuntunan ku ta afektá e bida di tur dia dje hòmber i muhé trahadó.
P’esei Partido Inovashon Nashonal ta pidi tur representante di pueblo pa buska kontesta kla riba minimal e siguiente 3 preguntanan:
- Minister di finansas ta dispuesto pa redusí òf eliminá derecho di importashon i OB riba sikiera e flete di produktonan di kuminda? Gobièrnu i parlamento mester sa ku gastu di flete a subi ku algun shen porshento. Esaki ta afektá preis na dos manera paso ta kobra impuesto riba flete tambe. Aki nan fásilmente gobièrnu por dominá preis redusiendo òf eliminando e komponente ei for dje kalkulashon di impuesto.
- Kiko konkreto gobièrnu Pisas i partikularmente minister di GMN a hasi kaba pa oumentá produkshon lokal di kuminda? PIN ta kere ku awor si komunidat mester sa si porfin a firma e dekreto pa agrikultornan haña awa barata di Aqualectra. Esaki ta importante paso mas produkshon lokal ta eskivá e komponente di flete i derecho di importashon den e preis na kaha. Dado kaso mes ku e produkto di nos mes tera tin mes preis ku esun importá, sikiera e plaka ta bai den saku dje agrikultor lokal.
- Minister di ekonomia lo duna Fundashon pa Konsumidó mas sosten konkreto den aña 2022 i despues? Ku investigashon komparativo konstante i amplio, un fundashon pa konsumidó ta yuda kontené oumento di preis. Partido PIN ta konvensí ku komo un fundashon di komunidat i pa komunidat, nos Fundashon pa Konsumidó mester haña e sosten konkreto pa hunga un ròl mas importante den esfuersonan pa informá i konsehá e konsumidó.
Pa dilanti
Komunidat ta bou di un preshon enorme. P’esei pa Partido PIN deliberashon den bashí, sin meta òf sin direkshon konkreto no ta akseptabel mas.
Di koalishon ainda no a tende nada paresido na pasonan realístiko a término korto pa protegé pueblo kontra oumento ekstremo di preis. P’esei, pa orientashon i pa sende e lus na horizonte, dirigentenan di nos pais lo hasi bon di tene lanta n’e preguntanan aki riba.


text:
ORANJESTAD – Prome Minister Evelyn Wever-Croes a confirma dialuna mainta durante conferencia di prensa di Gobierno di Aruba cu Aruba a conoce 2 caso positivo di COVID-19 haciendo asina e total di casonan positive na Aruba na 103. E dos personanan aki tawata na Colombia pa cuido medico y a regresa Aruba 2 siman pasa. Nan tur dos tawata den cuarentena y a desaroya e sintomanan den fin di siman aki cu ya tawata casi na final di e 14 dianan.
Den e caso aki, e proceso di contact tracing y isolacion ta mas facil ya cu tur dos persona tawata den cuarentena caba. Na e momento aki e contact tracing a cuminsa y e famianan tambe ta wordo atendi. Di e 2 personanan aki un ta den bon estado di salud pero e otro si mester di cuido medico.
“Esaki ta un muestra cu nos mester ta cauteloso cu e virus aki manteniendo distancia social y e regla di higiena pa asina evita e virus aki di sigui plama”, Prome Minister a duna di conoce.
Premier Wever-Croes a menciona tambe cu e 2 casonan aki no ta un drempel pa cancela e plan strategico pa reapertura di nos frontera. Aruba ta consciente cu unabes e frontera habri, casonan nobo lo bin y Aruba ta prepara pa esaki tambe.
Prome Minister ta desea e dos personanan aki un pronto recuperacion.


text:
ORANJESTAD – En conexion cu adaptacion di e reglanan relacionacu COVID-19, Departamento di Aduana ta pidi tur cliente, brokers y pueblo en general pa tene cuenta cu e siguiente reglanan cu ta keda vigente ora di bishita nos oficinanan:
• Mester bisti tapa boca ora di bishita nos oficinanan y ora di acerca un funcionario• Na entrada di nos oficinanan mester uza hand sanitizer• Mester mantene distancia di 1,5 meter. E reglanan aki ta valido entrante 9 di juni 2021. Departamento di Aduana ta spera di por a informa pueblo di Aruba debidamente.
Departamento di Aduana ta mantene su reglanan enconexion cu COVID-19
ORANJESTAD – En conexion cu adaptacion di e reglanan relacionacu COVID-19, Departamento di Aduana ta pidi tur cliente, brokers y pueblo en general pa tene cuenta cu e siguiente reglanan cu ta keda vigente ora di bishita nos oficinanan:


text:
ORANJESTAD – Dialuna 14 di april, 2014 a tuma luga e apertura oficial pa AHATA Comision di Medio Ambiente su di 13 Expo y Competencia di Obra y Arte recicla na Cas di Cultura.
E apertura a cuminsa ora di entona nos himno “Aruba Dushi Tera”.
Seguidamente Ex Minister di Turismo di Parlamento Hubenil, Juan Pablo Aguirre Brocca a habri e exposicion oficialmente.
AHATA su Comision di Medio Ambiente ta sumamente contento cu e acogida pa cu e 13 competencia y exposicion di Obra y Arte recicla e aña aki. Durante e evento grandi y chikito ta demostra cu reciclahe ta posibel. Tambe cu obranan grandi por wordo realisa. Por ultimo a wordo desmostra cu tin hopi articulo cu nos por re-uza y nan lo bira hermentnan di gran utilidad pa nos bida cotidiano. Durante e exposicion comunidad di Aruba por disfruta di un gran variedad di obranan, hopi creativo, bunita y sigur util.
E exposicion lo keda habri na Cas di Cultura for di dialuna 15 di april te cu 25 di april, 2014. E orarionan pa aprecia e obranan ta: 10:00am pa 12:00pm y 2:00 pm pa 6:00 pm. E exposición lo ta cera riba April 18, 19, 20, 21. Entrega di premio y clausura lo tuma luga dia 25 di april, 2014 pa 2:00 pm.
Comision di Medio Ambiente ta gradici tur participante pa nan entusiasmo y creatividad, danki pa e apoyo di tur compañía cu a juda nos di un of otro manera, na miembronan di nos comisión di medio ambiente, hopi en special na Hyatt Regency Aruba y señora Raquel Bautista pa nan dedicaccion na e workshops ofreci na schoolnan participante, na seňorita Marisol Vrolijk y señor Dalbert Pujols kende nan ta studiante nan di Universidad di Aruba y EPI Sector Economy cu ta stage actualmente na AHATA. Danki na Jochem Pennekamp, Guislaine Nicolaas, Nurianne Helder, Giancarla Lobbrecht studiantenan di Universidad di Aruba, nan sigur tabata un apoyo grandi na e apertura y expo aki. Masha danki na Tracey van der Biezen – Green Inc.pa yuda nos cu bunita trabow di MC.
AHATA su comision di Medio Ambiente kier invita comunidad completo pa pasa na Cas di Cultura pa aprecia e bunita obranan cu a wordo crea pa grandi y chikito, e anja aki nos ta conta cu un total di 266 obra di arte recicla traha door di 19 school, 10 individual amateur, 4 individual profesional y 11 grupo. Corda, entrada ta completamente gratis!
Bini un, bini tur.
Sea creativo y consciente pa cuida nos medio ambiente!


text:
Test bo conocemento di Papiamento
Oranjestad – “Nos idioma ta den bo man. Papiamento, cuid’e!” ta lema di e campaña di promocion organisa pa Departamento di Enseñansa. Pa duna aporte na e cuido di Papiamento, Departamento di Enseñansa ta ofrece tambe diferente herment. Den pasado a publica articulo, organisa tayer y a presenta diferente programa na television, pa menciona algun. Mientras cu e documentario “Papiamento, Nos Idioma” tabata di un caracter informativo, e programanan “Papiamento di Papiamento” a trece e oportunidad pa discusion sano tocante nos idioma. Siguientemente lo bay presenta un serie di programa di wega titula “Papiamentistica”.
Ta trata aki di un programa caminda e miembronan di prensa lo midi nan conocemento di nos idioma Papiamento. E medionan di comunicacion ta hunga un papel importante den nos comunidad pa loke ta trata uzo di Papiamento. E grupo aki por yuda pueblo conoce e idioma Papiamento miho y asina promove su uzo corecto.
Den pasado mayoria di e medionan di comunicacion a participa na e tayer basico di Papiamento. E tayer tabatin un contenido amplio caminda e participantenan a conoce Papiamento como un idioma completo cu tur su reglanan. Awor ta e momento pa trece e conocemento aki mas cerca di e publico general. P’esey a scoge pa entre otro un programa di wega, caminda na un manera entretenido lo educa e televidente riba Papiamento. E wega ta consisti di diferente categoria manera spel palabra, conocemento di expresion, dicho y proverbio y preguntanan general relaciona cu Papiamento.
Durante e prome edicion di “Papiamentistica”, e bataya ta entre e team di Bon Dia Aruba y esun di Canal 90. Sintonis’e awe, dialuna 1 di maart pa 8.30 or di anochi na ATV y pa 9 or di anochi na Telearuba.Scroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009